Beograd, 19. mart 2021. – Program Ujedinjenih nacija za razvoj (UNDP) u Srbiji predstavio je 14 najinovativnijih lokalnih ideja za smanjenje zagađenja i poboljšanje kvaliteta vazduha u Srbiji, pristiglih kao odgovor na izazov „Inovacije za čistiji vazduh“, koji je UNDP uputio uz podršku UNICEF-a i Svetske zdravstvene organizacije (SZO). Među njima su rešenja za bolje praćenje kvaliteta vazduha, prečišćavanje vazduha, poboljšano sagorevanje goriva, smanjenje uticaja zagađenja vazduha na decu, kao i za otkrivanje zagađivača vazduha. Svi odabrani predlozi imaju jednako važan uticaj na kvalitet vazduha koji svi udišemo i predstavljeni su na platformi: http://cleanairresponse.undp.org.rs/.\n„Zagađenje vazduha je složen i višeslojan izazov koji zahteva odgovor celog društva. Za njegovo rešavanje potrebni su podsticajan zakonski okvir, kao i adekvatna finansijska sredstva za sprovođenje mera, posebno na lokalnom nivou. Takođe, neophodno je podstaći lokalne stručnjake i inovatore da dođu do novih rešenja koja će doneti opipljivu korist i imati dugoročan uticaj na poboljšanje kvaliteta vazduha. Zato, uz podršku SZO i UNICEF-a, UNDP mobiliše i okuplja međunarodne razvojne partnere, donatore, predstavnike nacionalnog i lokalnog nivoa vlasti, akademsku zajednicu i inovatore iz privatnog sektora kako bi pomogli u suzbijanju zagađenja vazduha u Srbiji“, istakla je Fransin Pikap, stalna predstavnica UNDP u Srbiji.\nPribližna ukupna vrednost svih 14 odabranih rešenja za bolji kvalitet vazduha je milion dolara, a UNDP je podržao jedno inovativno rešenje. U pitanju je „Informacioni sistem za mapiranje mesta paljenja strnjike“ (http://cleanairresponse.undp.org.rs/geoportal/), koji je osmislio tim Instituta Biosens iz Novog Sada.\nSpaljivanje strnjike posle sezone žetve, osim što uništava humus u zemljištu i ugrožava okolni ekosistem, dodatno zagađuje vazduh i povećava emisije CO2. Upotrebom savremenih tehnoloških rešenja i digitalnih alata, tim Biosens Instituta će detektovati lokacije paljenja strnjike i tako doprineti da se ubuduće spreče požari koji nastaju kao njihova posledica. Podaci koje budu prikupili o lokacijama paljenja strnjike biće dostupni svim građanima Srbije na posebnom portalu.\n„Ministarstvo koje vodim već je preduzelo značajne korake u cilju unapređenja kvaliteta vazduha, a da bismo ostvarili napredak na tom polju potrebno je zajedničko delovanje, pre svega, međusektorska saradnja na nacionalnom nivou, uključenost svake lokalne samouprave, privrede, nauke i civilnog sektora, i ono najvažnije, društva u celini. Ako svako od nas da svoj doprinos, ni rezultati neće izostati. Zahvaljujem našim partnerima iz UNDP-a, jer su podrškom realizaciji inovativnog rešenja za čistiji vazduh pokazali spremnost da doprinesu rešavanju problema koji je u Srbiji decenijama prisutan. Važno je da u budućnosti imamo što više inicijativa kao što je ova, kako bismo u godinama pred nama zajedno uticali na podizanje svesti i što efikasnije rešavanje problema aerozagađenja, jer to je od izuzetne važnosti za zaštitu prirode, sve nas i generacije koje dolaze”, izjavila je na konferenciji Irena Vujović, ministarka zaštite životne sredine u Vladi Republike Srbije.\n„Prema projekcijama UN-a 68% svetske populacije će živeti u gradovima do 2050. godine, i zbog toga je važno da gradovi sprovode adekvatne mere za zaštitu zdravlja svojih stanovnika i zaštitu životne sredine, jer su ove oblasti usko povezane. Prema važećoj Strategiji razvoja, održivi razvoj je jedno od strateških opredeljenja Grada Beograda“, naglasio je na događaju gradonačelnik Beograda, Zoran Radojičić.\nOn je naveo da je su najveći izvori zagađenja u Beogradu individualna ložišta tokom sezone grejanja, paljenje strnjike nakon jesenje žetve, saobraćaj tokom cele godine, termoelektrane i industrija.\n“Želim da vas obavestim da Evropska komisija pruža značajnu podršku u oblasti životne sredine i klimatskih promena, što je glavni prioritet u našoj pretpristupnoj pomoći. Nedavni projekti uključivali su postavljanje filtera na termoelektranama u Obrenovcu, Moravi i Kostolcu, postavljanje stanica za merenje kvaliteta vazduha i pružanje stručne pomoći za klimatsko delovanje (izrada klimatskog zakona, klimatske strategije i akcionog plana). Želela bih da čestitam Srbiji na usvajanju Zakona o klimatskim promenama juče, nakon dugog procesa. Takođe, ove godine, uz podršku EU, Ministarstvo zaštite životne sredine će predstaviti javnosti Nacionalnu strategiju za zaštitu vazduha, koja je rezultat dvogodišnje analize situacije, modelovanja i obrade podataka”, izjavila je Mateja Norčič Štamcar, zamenica šefa Delegacije Evropske unije u Srbiji.\nIzloženost zagađenju vazduha ima ozbiljne negativne po zdravlje, dužinu i kvalitet života. Zvanična merenja kvaliteta vazduha potvrđuju da širom Srbije, pretežno u urbanim sredinama, nivoi zagađenja premašuju vrednosti SZO smernica. Direktor kancelarije Svetske zdravstvene organizacije u Srbiji, Marijan Ivanuša istakao je da zagađenje vazduha ne pogađa jednako sve građane.\n„Zdravstvene posledice su veće za one čije je zdravlje već narušeno. Ranjive grupe, kao što su deca, stariji i građani koji imaju manja primanja i ograničen pristup zdravstvenoj zaštiti, podložnije su štetnom uticaju zagađenja vazduha“, kaže Ivanuša.\n„Zagađenje vazduha je kriza pravičnosti, jer ne pogađa svakog pojedinca podjednako. Veća je verovatnoća da će deca i porodice koji su već́ ugroženi siromaštvom biti pogođeni - deca iz siromašnih porodica, iz seoskih sredina ili deca iz manjinskih grupa često žive u zajednicama u kojima se biogorivo ili otpad sagoreva za grejanje i kuvanje. UNICEF je posvećen rešavanju problema zagađenja vazduha i klimatske krize zajedno sa Vladom Republike Srbije i lokalnim vlastima. Jedan od načina na koji to radimo je podizanjem svesti i osnaživanjem dece da postanu pokretači promena”, izjavila je Dejana Kostadinova, direktorka UNICEF-a u Srbiji.\nPrema izveštaju Instituta za javno zdravlje Srbije „Milan Jovanović Batut“ o zagađenosti vazduha na teritoriji Srbije za 2019. godinu, među glavnim emiterima zagađujućih materija u Srbiji su rudarska industrija i energetski sektor, kao i sektor saobraćaja i građevinarstvo. Pored toga, nekvalitetan ugalj koji se koristi za grejanje u individualnim ložištima pogoršava ovaj problem, kao i nesanitarne deponije.\nIstraživanja ukazuju da smanjenje zagađenja vazduha donosi merljive koristi po zdravlje. Poboljšanje kvaliteta vazduha i smanjenje koncentracije PM2.5 čestica može direktno uticati na smanjenje smrtnosti i oboljenja izazvanih aerozagađenjem.\nOsim što će doprineti kreiranju zdravijeg okruženja za život, svih 14 izabranih inovativnih predloga imaju potencijal da stimulišu lokalni privredni razvoj, inovacije i preduzetništvo. UNDP zato poziva sve zainteresovane da se pridruže i pomognu realizaciju najboljih ideja kako bismo zajedno dugoročnije obezbedili čistiji vazduh u Srbiji.\nVladimir Crnojević direktor Instituta Biosens i Fransin Pikap stalna predstavnica UNDP u Srbiji, foto: Beta\nKomunalno preduzeće Dimničar iz Beograda, u partnerstvu sa Institutom za fiziku, osmislilo je pametno detektovanje gradskog zagađenja vazduha kroz mrežu inteligentnih mernih stanica koje će po povoljnijoj ceni i uz manje konvencionalnih merenja pružiti pouzdane podatke o kvalitetu vazduha. Zahvaljujući softveru zasnovanom na veštačkoj inteligenciji ova mreža bi mogla da predvidi koncentracije zagađujućih materija, čak i na mestima na kojima nema mernih stanica.\nBeogradski Mašinski fakultet predlaže brz, pouzdan i ekonomičan sistem za praćenje kvaliteta vazduha, sa prognostičkim modelom disperzije polutanata zasnovanog na veštačkoj neuronskoj mreži. Istovremeno, Mašinski fakultet ima i ideju za unapređeno gorivo u obliku peleta za direktno smanjenje emisija iz ložišta malih snaga, dodavanjem aditiva u biomasu.\n„Pravo na grad“ predlaže proširivanje mreže za praćenje kvaliteta vazduha u Srbiji, kako bi podaci o zagađenju bili tačniji i dostupniji. To podrazumeva angažovanje volontera i aktivista u postavljanju 100 dodatnih mernih stanica na lokacijama širom zemlje, uz video vodič za njihovo sklapanje i predstavljanje rezultate merenja preko AirCare aplikacije.\nInstitut za fiziku u Beogradu, u partnerstvu sa Agencijom za zaštitu životne sredine, ima ideju za razvoj i primenu novog prognostičkog modela za ranu najavu i upozorenja na prisustvo povećane koncentracije polena u vazduhu, zasnovanog na računarskim algoritmima koji bi predviđali koncentracije polena u vazduhu.\nКompanija "Mikro kontrol" ima ideju za uređaj sa dva senzora za monitoring spoljnog i unutrašnjeg kvaliteta vazduha na istoj mikrolokaciji. Uređaj bi omogućio korisnicima da poboljšaju kvalitet vazduha u zatvorenom prostoru, tako što bi prilagodili rad sistema za prečišćavanje vazduha ili sistema ventilacije i klimatizacije.\nIdeja "Vukoma" je stvaranje lokalnih senzorskih mreža kvaliteta vazduha koje će građanima pružiti personalizovane informacije o njihovoj trenutnoj izloženosti zagađivačima, kako bi im omogućili da donesu informisane odluke u vezi sa svojim zdravljem.\nKompanija "Grin dekor" osmislila je inovativni sistem modularnih zelenih krovova čija podloga je modul napravljen od reciklirane plastike. Povećanje površine zelenih krovova u urbanim sredinama direktno bi uticalo na smanjenje zagađenja vazduha i emisije gasova sa efektom staklene bašte.\nInstitut "Mihajlo Pupin" predlaže primenu energetski efikasnog sistema ulične ventilacije i filtracije aero-zagađenja, koji bi se napajao energijom vozila u saobraćaju, dok je institut za nuklearne nauke "Vinča" osmislio autonomni prečistač dimnih produkata sagorevanja za individualna ložišta.\nBeogradska "Emo Tehnika" predlaže softversko i hardversko rešenje kontrolera gorionika, kako bi se unapredila efikasnost sagorevanja i smanjila emisija štetnih gasova iz individualnih ložišta, a proizvod bi bio kompatibilan sa svim domaćim i inostranim uređajima.


"Tviter" je označio poruke u kojima je predsednik naveo da će glasanje poštom na izborima u novembru dovesti do prevare i "nameštenih izbora".\nIspod poruka "Tviter" je postavio link na kojima se navodi "Pronađite činjenice o glasovima putem pošte" i to je prvo ovakvo obaveštenje od društvene mreže koja se već dugo odupire pozivima da cenzuriše američkog predsednika.\nTramp je kao odgovor naveo da "republikanci smatraju da platforme društvenih medija potpuno utišavaju glasove konzervativaca" i dodaje da će biti "snažno regulisani ili zatvoreni pre nego što se nešto slično dozvoli".\nAmerički predsednik je, takođe optužio platforme društvenih medija za mešanje u prošle izbore 2016. godine.\n"TVITER" PROTIV TRAMPA Do sada su skrivali, ali sada će brisati sve njegove NEPRIHVATLJIVE poruke\nRimske mrtvačnice u problemu: Ne stižu da obave sve sahrane zbog povećane smrtnosti u poslednje vreme\nU Rimu, kao u Bergamu prošle godine, gradsko pogrebno preduzeće ne stiže da kremira ili sahrani sve preminule, zbog povećane smrtnosti u poslednje vreme, saopštilo je to preduzeće, prenosi list "Hafington post".\nVeliko ostrvo Havaja, dom najvećeg svetskog aktivnog vulkana Mauna Loe, pogodilo je u nedelju 34 zemljotresa. Iako je većina bila niske magnitude, a nijedan dovoljno snažan da izazove cunami, naučnici su upozorili građane da je moguća erupcija Mauna Loe u bliskoj budućnosti, piše “Hil”.


Google+ OGLASI NEKRETNINE BELA CRKVA: BELA CRKVA - STANOVI (OGLASI NEKRETNINA)\nBELA CRKVA - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Beloj Crkvi. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Beloj Crkvi, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Beloj Crkvi. Obavezno postavite i fotografije stana u Beloj Crkvi jer kako bi se reklo - fotografija govori hiljadu reči, tj postavljavljanjem fotografije stana koji prodajete u Beloj Crkvi Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Beloj Crkvi. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Beloj Crkvi nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Beloj Crkvi, možete postaviti na ovom blogu, odmah ispod ovog teksta.


Džon Keri za smirivanje tenzija u Južnom kineskom moru - Vijesti.me\nPORUKA IZ BRUNEJA\nDžon Keri za smirivanje tenzija u Južnom kineskom moru\nSukobljene strane Keri je pozvao na poštovanje kodeksa ponašanja i niz pravila koja bi mogla pomoći smirivanju tenzija\nAmerički državni sekretar Džon Keri, koji je danas stigao u glavni grad Bruneja Bandar Seri Begavan kako bi prisustvovao bezbjedonosnoj konferenciji asocijacije zemalja jugoistočne Azije (Asean) pozvao je sukobljene strane, prevashodno Kinu i Japan, na smirivanje tenzija u Južnom kineskom moru.\nU Južnom kineskom moru raste napetost zbog teritorijalnih pretenzija Kine i Japana, ali i nekih drugih zemalja, i ponašanje zainteresovanih strana u sporu u Južnom kineskom moru je od velikog značaja za SAD, po riječima Kerija u obraćanju ministrima spoljnih poslova iz Azije i zemalja Pacifika okupljenih u Bruneju, koji je posljednja zemlja koju će Keri posjetiti u okviru višednevne turneje po Bliskom istoku i Aziji.\nKeri je na sastanku Aseana naveo da SAD, kao zemlja Pacifika i sila u tom azijskom regionu, imaju nacionalni interes za očuvanje mira i stabilnosti, poštovanje međunarodnog prava, nesmetanu privrednu razmjenu i slobodu plovidbe u Južnom kineskom moru.\nSukobljene strane je pozvao na poštovanje kodeksa ponašanja i niz pravila koja bi mogla pomoći smirivanju tenzija, naglasivši da u interesu SAD nije prevlast bilo koje od sukobljenih zemalja.\nJužno kinesko more predstavlaj raskrsnicu važnih pomorskih puteva za svjetsku trgovinu, i prema mnogim procjenama, ovo more posjeduje velike rezerve nafte i gasa, kao i mnoštvo resursa za ribarenje.\nKina polaže pravo na skoro cjelokupno Južno kinesko more, ali se u teritorijalnim sporovima sa zvaničnim Pekingom pored Filipina, Japana, Tajvana i Vijetnama, trenutno nalaze i Malezija i Brunej.\nJučerašnji ministarski sastanak Aseana predstavljao je vrhunac napetosti u dosadašnjim pregovorima, nakon što su predstavnici Filipina kinesko vojno prisustvo u Južnom kineskom moru nazvali "prijetnjom" za mir u regionu.\nZa vrijeme boravka u Bruneju, Američki državni sekretar održaće sastanak sa svojim ruskim kolegom Sergejom Lavrovom, i jednu od glavnih tema njihovog sastanka predstavljaće razgovor o bivšem saradniku američke Nacionalne bezbjedonosne agencije (NSA) Edvardu Snoudenu, koji se trenutno nalazi u tranzitnoj zoni na aerodromu u Moskvi.\nPredsjednik Rusije Vladimir Putin u utorak je odbio da izruči Snoudena SAD koje ga traže zbog otkrivanja da je NSA špijunirala telefonske razgovore i internet komunikacije u SAD i u inostranstvu.\nNakon što je otkriveno da je američki program špijuniranja uključivao i mnoge evropske institucije i milione građana Evrope, Džon Keri će takođe razgovarati i sa evropskim zvaničnicima koji traže objašnjenja za ove postupke od strane Nacionalne bezbjedonosne agencije.


(VIDEO): Opozicija će zajedno voditi Beograd – Gerila\nGerila > Društvo > (VIDEO): Opozicija će zajedno voditi Beograd\nobjavljeno na Jan. 30, 2018 u 11:51 am\nGlavni grad je postao mesto kiča, šunda, straha i nestručnih ljudi.\nPredsednik Demokratske stranke i kandidat za gradonačelnika Beograda Dragan Šutanovac izjavio je da Beograd poslednjih godina vode nestručni ljudi koji ne razumeju stvarne probleme građana. Tokom predizborne kampanje, kaže, ponudiće konkretne planove za “oslobađanje” Beograda.\nDemokratska stranka na beogradske izbore, koji će biti održani 4. marta, izlazi u koaliciji sa Socijaldemokratskom strankom (SDS), Novom strankom i Zelenom ekološkom partijom – Zeleni. Njihova lista “Da oslobodimo Beograd”, kako je rekao, upravo ima za cilj – oslobađanje Beograda – od kiča, šunda, straha i nestručnih ljudi.\n“Ja trenutno opisujem Beograd kao grad koji vode nestručni ljudi, koji ne razumeju probleme i nameću građanima rešenja koja njima uopšte ne trebaju…Dovoljno je da krenete od Slavije ka Kalemegdanu i pogledate na šta liči grad, koji se kiti u septembru, a raskićuje u martu…Naš grad je okupiran i zato ga treba osloboditi”, izjavio je Šutanovac u Novom danu.\nOn je rekao da je politika koalicije deklaracija “Za Beograd, slobodan grad” koju su predstavili pre nekoliko dana, a da će konkretne planove predstaviti tokom predizborne kampanje, u kojoj neće organizovati previše skupova, već će se truditi da sami priđu građanima, u njihovom okruženju.\n“Beograd je u spirali propadanja, reklamira se kao grad sa jeftinim provodom…Mi smatramo da on treba da bude oslobođen od straha i primitivizma”, dodao je Šutanovac.\nPredizborni skup 11. februara u Hali sportova\nPo njemu, Beograd nije “samo fontana, mesing ili jarbol”. “Beograd su za nas građani, koji treba da žive normalno”, rekao je lider DS-a.\nOn smatra da grad može da se promeni u mandatu od četiri godine i da može da izgleda drugačije.\n“I po pitanju kulture Beograd ide stranputicom, i to treba menjati..Želimo da proglasimo Beograd gradom autonomne kulture, u kojem će kulturni radnici odlučivati sami o tome šta će raditi i koliki će budžet imati”, rekao je Šutanovac.\nBeogradom treba da se upravlja, a ne da se njime vlada, ocenio je Šutanovac.\nOn je najavio predizborni skup 11. februara u Hali sportova, kada će predstaviti ljude sa liste koalicije.\n“Imamo najbolju listu, najkvalitetnije ljude, nema slučajnih prolaznika. Imamo najveći broj doktora nauka, profesionalaca, koji su i nekada vodili Beograd i učestvovali u njegovom razvoju…Neki drugi imaju košarkaše, neke ‘jesu ili nisu’ balerine…”, ocenio je Šutanovac.\nLider DS-a je rekao i da prati predizborne ankete, ali samo u onom delu u kojem se prate trendovi. Dodaje da sva istraživanja pokazuju da “svi, uključujući i Vučića, osim koalicije oko DS, beleže pad popularnosti”.\nDodao je da je zahvalan i Tadiću i Zoranu Živkoviću što su u koaliciji.\n“Ja znam ko je delimično kriv za situaciju u DS-a, ali to sada nije tema. Mi smo pogrešili 2010. godine kada smo imali poslednju skupštinu i kada nismo uradili reformu stranke. Mislio sam da je tada bilo vreme da dovedemo neke nove ljude, ponudimo nesto novo”, rekao je Šutanovac.\nLider DS očekuje da opozicija dobije većinu u gradskom parlamentu.\n“Da koalicija SNS i SPS nema više od 50 odsto mandata, a onda ćemo se mi u opoziciji dogovoriti ko će i kako ćemo voditi grad… Naša ideja je da se gradom upravlja a ne da se njime vlada”, zaključio je Šutanovac.\nTagovibeogradbeogradski izboribeogradski izbori 2018demokratedragan šutanovacdsnovaopozicijasdsšutanovactadićzeleni


ZAGONETNI VUČIĆ Netko se jako trudi destabilizirati Balkan, jasno je i tko! | Poskok\nZAGONETNI VUČIĆ Netko se jako trudi destabilizirati Balkan, jasno je i tko!\nVidljivi su pokušaji sveukupne destabilizacije odnosa u Podgorici, Skopju i Prištini, s namjerom da se oni prošire na Banja Luku, Sarajevo i Beograd, rekao je Vučić.\nSrbijanski premijer Aleksandar Vučić poručio je iz Moskve, gdje je otputovao u trodnevni posjet, kako je “očito da netko ulaže mnogo napora u destabilizaciju odnosa na Zapadnom Balkanu”. Kako prenosi Al Jazeera Balkans , dodao je i kako on zna i koje su to snage, ali nije želio o tome govoriti. Smatra da je dovoljno pogledati situaciju u okruženju kako bi bilo “potpuno jasno tko stoji iza toga”.\nVučić je, odgovarajući na pitanja novinara u Moskvi, rekao kako je očito da na Balkanu rastu tenzije i da su “vidljivi pokušaji sveukupne destabilizacije odnosa u Podgorici, Skopju i Prištini, s namjerom da se oni prošire na Banja Luku, Sarajevo i Beograd”.\n“Srbija i Beograd uložit će sve napore da sačuvaju mir i stabilnost u regiji i to je naš prioritetni cilj”, podvukao je Vučić.\nUpitan koje snage rade na destabilizaciji, Vučić je odgovorio: “Zašto bih ja to govorio javno? Dovoljno je da ja znam, da vlada Srbije zna i da poduzima korake”.\n“Srbija u potpunosti uspojeva očuvati mir i stabilnost u našoj zemlji. To je naš posao, a ne da se bavimo ostalim zemljama”, rekao je Vučić. Napomenuo je i kako su Srbiji za reforme potrebni mir i stabilnost te kako se u takvim uvjetima ne boji teškog rada.\n“Ako je nekome potreban mir i stabilnost, potrebni su Srbiji. Srbija će to znati sačuvati i osigurati”, zaključio je Vučić.


PSG – ŠR: Nesposobno rukovodstvo i čelnici grada doveli Zastavinu ambulantu do likvidacije | Ritam Grada - vesti Kragujevac\nPSG – ŠR: Nesposobno rukovodstvo i čelnici grada doveli Zastavinu ambulantu do likvidacije\n- Ritam Grada - Jun 28, 2019\nOdbornička grupa „Šumadijska regija-Pokret slobodnih građana’’ smatra da je neodgovorno ponašanje direktora ,,Zavoda za zdravstveno osiguranje radnika’’, načelinka Gradske uprave za socijalnu politiku i zdravstvo i gradonačelnika dovelo do prinudne likvidacije ove zdravstvene ustanove.\nPrema rečima Bojana Stojadinovića, šefa Odborničke grupe „Šumadijska regija-Pokret slobodnih građana“, Zavod za zdravstveno osiguranje radnika (“Zastavina ambulanta”) zapošljava 192 zdravstvena radnika i građani ga pamte samo po dobru i to potvrđuje podatak da njegove usluge koristi 35.000 ljudi, među kojima dominiraju stariji Kragujevčani.\nOn je istakao da je lokalna samouprava sredinom prošle godine, upravo glasovima odbornika Skupštine grada, preuzela Zavod i da je svojim neznanjem i nemarom postavljenog rukovodstva dovela ovu renomiranu ustanovu do likvidacije.\n,,Hteli smo da odbornici raspravljaju o sudbini Zavoda, da utvrdimo odgovornost i predlog mera za spas ambulante, ali kako po običaju biva vladajuća većina na dnevni red ne stavlja tačke koje su bitne za građane Kragujevca. Tako svesno postaje učesnik u gašenju Zavoda pokrivajući krivicu štetočinskog rukovodstva ustanove na čelu sa direktorom koji i pored upozorenja APR-a o isteklom roku od 90 dana nije dostavio urađene izveštaje o poslovanju za posledenje tri godine, što je za rubriku ‘verovali ili ne’. Naravno, ne treba biti naivan, jasno je da je gradaska vlast aminovala takvo ponašanje naprednjačkog direktora”, rekao je Stojadinović.\nPrema njegovim rečima posebnu dimenziju celog problema otvara činjenica da će od 1. januara 2020. sva imovina ustanova primarne zdravstvene zaštite preći u vlasništvo Republike Srbije, a to su svi objekti koje su Kragujevčani decenijama gradili od svojih para, kroz samodoprinose u ranijem periodu, ili iz gradskog budžeta poput Ambulante broj 4 i zgrade Hitne pomoći.\n”Na delu je brutalna centralizacija Srbije, posle finansijske, prosvetne, medijske, sada Aleksandar Vučić i SNS centralizuju i sferu zdravstva. Očigledne su i pripreme za privatizaciju komunalnog sektora i konačno ukidanje lokalne samouprave u Srbiji. Ako se ne stvori politička alternativa desničarskoj vlasti gradovi će zaista postati puke administrativne tačke bez ikakvih prihoda i razvojnih projekta. Stoga će Pokret slobodnih građana i Šumadijska regija sve svoje potencijale na gradskom i republičkom nivou staviti u funkciju građenja jake, jasne i beskompromisne političke alternative Vučićevom režimu u odbrani prava građana na lokalnu samoupravu i slobodnu Republiku”, zaključio je Stojadinović.


Ministri unutrašnjih poslova zemalja članica Evropske unije snažno su u sredu uveče odbacili tursko korišćenje migrantskog pritiska za političke svrhe i izrazili odlučnost da efikasno štite spoljne granice Unije.\nU zajedničkoj izjavi posle vanrednog sastanka u Briselu, ministri su pozvali Tursku da "u potpunosti sprovede odredbe sporazuma iz 2016. godine", zaključenog s EU posle migrantske krize iz 2015. godine, navodi Frans pres.\nTurska se tim sporazumom obavezala da zaustavi talase ilegalnih migracija u Evropu, u zamenu za novčanu pomoć od nekoliko milijardi evra za izbeglice na turskom tlu.\nMinistri su izrazili solidarnost sa zemljama na svojim spoljnim granicama koje su pod migrantskim pritiskom i naveli da će nastaviti tesno da sarađuju sa zemljama Zapadnog Balkana u upravljanju migrantskim tokovima, prenosi Hina.\n"Evropska unija i njene zemlje članice ostaju odlučne u zaštiti spoljnih granica EU. Ilegalni prelasci neće biti tolerisani. U tom pogledu, EU i njene zemlje članice preduzeće sve potrebne mere u skladu s pravom EU i međunarodnim pravom", navodi se u izjavi.\nHiljade migranata pokušavaju da pređu iz Turske u Grčku otkako je Ankara pre nekoliko dana saopštila da više neće poštovati sporazum sa EU iz 2016. godine.\nPredsednik Turske Redžep Tajip Erdoan izjavio je u sredu da EU treba da podrži turske inicijative za rešavanje sukoba u Siriji ako želi da okonča migrantsku krizu.\n"Ako evropske zemlje žele da reše problem, onda moraju da podrže politička i humanitarna rešenja Turske u Siriji", rekao je Erdogan u Ankari.


Vučić Mogerinijevoj: Dijalog kad ukinu takse i prestanu s provokacijama - Sputnjik Srbija\n07:36 17 Januar 2021\n19:46 06.02.2019 (osveženo 19:47 06.02.2019) Preuzmite kraći link\nVučić i Mogerinijeva su razmotrili situaciju na Zapadnom Balkanu, posebno odnose Beograda i Prištine.\nKako je saopštila pres-služba predsednika, Vučić je Mogerinijevoj ukazao na to da zastoj u dijalogu može biti prevaziđen samo kada Priština ukine takse na srpsku robu i prestane sa provokacijama, poput zakona o statutu Rudarskog kombinata „Trepča“ koji je, kako je rekao, ništa drugo do otimanje srpske imovine.\nVučić je Mogerinijevoj ponovio da će Srbija uvek biti opredeljena da radi u korist saradnje u regionu.\nPredsednik Vučić je zahvalio Mogerinijevoj na razumevanju i na angažovanju da se postojeći problem reši.\nU razgovoru je istaknuto i da je Srbija posvećena sprovođenju neophodnih reformi na evropskom putu.\nFederika Mogerini, Aleksandar Vučić, Kosovo i Metohija, Srbija


Nacrt amandmana na Usta RS - Strukovna udruženja nezadovoljna\nČlan Upravnog odbora Udruženja tužilaca Srbije Nenad Stefanović izjavio je da je novi Nacrt amandmana na Ustav RS, koji je Ministarstvo pravde poslalo Venecijanskoj komisiji, "sprint unazad" s ciljem ostvarivanja potpune kontrole tužilaštva. Kritike uputila i predsednica Društva sudija Dragana Boljević.\nStefanović je rekao da konačna verzija Nacrta izmena Ustava ne donosi suštinske razlike u odnosu na inicijalni Radni tekst amandmana Ministarstva pravde na Ustav Republike Srbije u delu koji se odnosi na pravosuđe, na koji je struka ranije upozoravala.\n"Većina primedbi struke koje se odnose na tužilaštvo nije prihvaćena. Predloženi amandmani dovode do sprinta unazad sa ciljem ostvarivanja potpune kontrole tužilaštva", ocenio je Stefanović.\nStefanović je ocenio da je na taj način izvršena relokacija političkog izbora sa Narodne skupštine na Visoki savet tužilaca, koje postaje "radno telo parlamenta".\n"Čudno je da je prošla vlada u svom akcionom planu navodila da u sastavu Visokog saveta sudstva i Visokog saveta tužilaca mora da bude bar polovina sudija i tužilaca, dok je ova vlada zaključkom usvojila predloženi nacrt Ustava u kojem su sudije i tužioci u ovim telima u manjini", ukazao je Stefanović.\nDodao da je to u suprotnosti sa Strategijom za reformu pravosuđa i pratećim Akcionim planom i odlukom Evropskog suda za ljudska prava koji je ocenio da o disciplinskim postupcima nosioca pravosudnih funkcija treba da odlučuju nosioci tih funkcija. Ministarstvo pravde prosledilo je prošlog petka Venecijanskoj komisiji Nacrt izmene Ustava u oblasti pravosuđa i tom prilikom saopštilo da bez pozitivne ocene komisije na radni tekst ustavnih amandmana, neće ići u dalju proceduru usvajanja.\n"Konačno rešenje predviđa da VSS ima 10 članova, od čega polovinu sada može da bira troje političara. Na taj način je VSS izgubio svoju svrhu postojanja", rekla je Boljević.\nOna je objasnila da je to omogućeno odredbom, koja predviđa da ukoliko se ne postigne dvotrećinska većina o izboru pet članova, njih bira Komisija koju čine predsednici Ustavnog i Vrhovnog suda, republički tužilac, Zaštitnik građana i predsednica Narodna skupštine Republike Srbije.\n"To je neka vrsta kazne za one koji neće da pokleknu političarima. Očigledno je da VSS hoće da zadrže kao paravan, da bude telo bez glave koje ne može da donosi odluke iz svoje nadležnosti", ukazala je predsednica Društva sudija Srbije.\nDirektor Komiteta pravnika za ljudska prava (YUCOM) Milan Antonijević izjavio je da konačan tekst izmena Ustava Srbije u oblasti pravosuđa može da se shvati kao igra "korak napred, korak nazad".\nOn je ukazao da je prerano za definitivnu ocenu teksta izmena Ustava, ali je upozorio da predložena rešenja omogućavaju da izbor članova Visokog saveta sudstva "ostane u potpunosti van pravosuđa".\n"Problematična je odredba koja omogućava ministru pravde da pokreće disciplinske postupke protiv sudija, jer bi to znači dodatni pritisak izvršne vlasti na sudsku", ukazao je Antonijević.\n"Dobro je što se uzima 10 godina iskustva, ali po toj definiciji istaknutim pravnikom se ne može smatrati neko ko nema pravosudni ispit, po čemu profesori prava ne mogu da budu istaknuti pravnici", rekao je direktor YUCOM-a.\nAntonijević je ukazao da će sednica Nacionalnog konventa, zakazana za 23. april, biti dobra prilika da se uradi kvalitetna analiza konačnog teksta, na koji veruje da će Venecijanska komisija staviti zamerke.\n"Ne znam da li će u celosti ceniti tekst, ali će svakako imati zamerke na odredbe", ukazao je Antonijević.\nIzvor: Vebsajt N1, 15.04.2018.


KRSTAJIĆ OPTIMISTA: Zvezda dolazi u pravo vreme\n02.03.2021. • 13:02\nEkipa iz Bačke Topole će u Senti dočekati šampiona\nZvezda borbu za titulu nastavlja u Senti! Tamo je čekaju ''tvrdi'' TSC koji retko prima golove, nekadašnji rival Mladen Krstajić, ali i bivši igrač crveno-belih, Marko Petković. Sve to garantuje fantastičan meč u sredu.\nTrener domaćih, ali i dvojica iskusnih prvotimaca u redovima tima iz Bačke Topole najavljuju da aktuelnom šampionu pružiti jak otpor!\nŠef stručnog štaba Mladen Krstajić izjavio je na današnjoj konferenciji za medije da se raduje sutrašnjoj utakmici, jer je Zvezda u ovom trenutku najbolja ekipa u Srbiji.\n- Zvezda igra odličan fudbal u poslednje vreme, to je pokazala i u utakmicama u domaćem prvenstvu i u utakmicama protiv Milana. U dobroj su formi, a meni je drago što nam u goste dolaze baš u trenutku kada smo i mi u dobroj formi. Imamo pet utakmica bez poraza i bez primljenog gola, tako da u sutrašnju utakmicu idemo sa velikim optimizmom - rekao je Krstajić.\nKapiten Saša Tomanović je izrazio žaljenje što je Zvezda eliminisana u Evropi, ali je istakao da su crveno-beli pružili dobru igru u duelu sa Milanom, koji je TSC pratio sa velikim interesovanjem.\nIskusni centralni vezni igrač je govorio o značaju koji bi dobar rezultat mogao da ima.\n- Svaki osvojeni gol protiv ovako kvalitetne ekipe je uspeh za nas. Prošle godine nismo uspeli da ih pobedimo i mi znamo da kada igrate protiv Zvezde imate malo šansi i da zato svaku morate da iskoristite - rekao je Tomanović.\nOdbrambeni igrač Marko Petković je naglasio ekipa ima poseban motiv kada igra protiv dobrih protivnika kao što je Zvezda, najbolji tim sa ovih prostora i ekipa koja igra najlepši fudbal u regionu.\nUtakmica između Crvene zvezde i TSC-a igraće se u sredu, 03. marta, od 16.05 na stadionu u Senti (TV Arena sport 2). U jesenjem delu prvenstva Crvena zvezda je u Beogradu pobedila TSC rezultatom 5:0. Trenutno, TSC je 6. na tabeli sa 38 bodova iz 11 pobeda, 5 remija i 8 poraza. Crvena zvezda je posle 23 odigranih kola prva na tabeli sa 65 bodova iz 21 pobede, 2 remija i bez poraza.


Manifestacija „Kosmajski kazan“ okupila veliki broj posetilaca | NS Reporter\nManifestacija „Kosmajski kazan“ okupila veliki broj posetilaca\nDatum: 20 септембра, 2021\nPRUŽATOVAC – Nakon godinu dana pauze ponovo je zasvirala violina i zagrmelo srpsko kolo na drugoj po redu manifestaciji „Kosmajski kazan“ koja je okupila veliki broj posetilaca ovog vikenda, koji suimali priliku da uživaju u bogatom kulturno-umetničkom programu i degustiraju najukusniju hranu i piće pripremljene po tradicionalnoj recepturi koju su predstavili izlagači iz Šumadije.\n„U Pružatovcu se stvara tradicija. Druga po redu manifestacija „Kosmajski kazan“ okupila je veliki broj posetilaca u dvorištu naše kompanije. Bilo je za svakoga po nešto – od specijaliteta u kazanima kao što su pekmez, kompot, domaća rakija, tradicionalni srpski proizvodi sir i med, kao i vrući „Bibli“ domaći čvarci. Ponosni smo i srećni što je manifestacija „Kosmajski kazan“ postala simbol Pružatovca, tradicionalna manifestacija i nezaobilazni deo kulturno-umetničkog programa opštine Mladenovac“, izjavio je Gregor Guberinić predsednik orgnizacionog odbora manifestacije „Kosmajski kazan“ i vlasnik kompanije „Bibli“ koja je organizator ove manifestacije.\nPored velikog broja izlagača tradicionalne hrane i pića koji su prikazali svoje proizvode na petnaest različitihštandova, na manifestaciji „Kosmajski kazan“ učestvovali su poznata violinistkinja Jelena Urošević i kulturno umetnička društva „Šumadija” iz Vlaške, „Vojvoda Janko Katić“ iz Mladenovca i „Prelo“ iz Rabrovca.\nGospodni Guberinić istakao je da je manifestacija „Kosmajski kazan“ organizovana sa ciljem da se dodatno oživi selo Pružatovac i da je posebno ponosan činjenicom da je, i pored vanrednih okolnosti, manifestacija drugi put uspela da privuče veliki broj posetilaca. Dodao je da su ljudi željni druženja, muzike i dobre atmosfere, a tome je dokaz i ova manifestacija koja je okupila ljude iz okolnih sela, Mladenovca i Beograda.\n„Firma „Bibli“ i njihovi čvarci preporodili su Pružatovac i okolna sela, a ovaj kraj je postao prepoznatljiv i po manifestaciji „Kosmajski kazan“. Mi koji živimo u selu preko 50 godina nismo ni sanjali da Pružatovac može da dobije svoju manifestaciju na koju može doći toliko naroda. Ovo nas je ujedinilo i okupilo da zajedno spremamo i prikažemo naše specijalitete, uživamo u etno muzici i pokažemo da smo domaćini kakvih nema u celoj Šumadiji“, istakao je Prvoslav Đokić – Prle, jedan od najstarijih meštana sela Pružatovac.\nManifestaciju „Kosmajski kazan“ organizovala je u svom dvorištu kompanija „Bibli“, poznata po svojim specijalitetima – domaćim čvarcima i domaćoj svinjskoj masti – proizvodima koji su ovenčani priznanjem za Vrhunski kvalitet i ukus (Superior Taste Award) u rangu ekskluzivnih Mišelinovih zvezdica, dobijenim u Briselu 2018. godine. Pokrovitelj manifestacije „Kosmajski kazan“ je gradska opština Mladenovac i ona će otvoriti jesenji ciklus kulturnih dešavanja koje će biti realizovane u okviru manifestacije „Dani evropske baštine“.


Sastanak ambasadora EU i šefova misija zemalja članica sa ministrima evropskih integracija i pravde – Podrinske\nSastanak ambasadora EU i šefova misija zemalja članica sa ministrima evropskih integracija i pravde\nMinistarka za evropske integracije Jadranka Joksimović i ministarka pravde Maja Popović su učestvovale na sastanku šefova misije država članica EU u Srbiji i šefa Delegacije EU u Srbiji, ambasadora Sema Fabricija.\nSastanak je bio posvećen razmeni mišljenja posebno o vladavini prava, kao ključnom elementu procesa pristupanja Srbije Evropskoj uniji.\nMinistarke su upoznale ambasadore sa stanjem tekućih i planiranih reformskih koraka u pravosuđu, zaštiti osnovnih prava, uključujući slobodu medija, i borbi protiv korupcije i organizovanog kriminala.\nUz podršku snažnoj posvećenosti ministarki, predstavnici EU su ohrabrili vladu da udvostruči napore u ovoj izuzetno važnoj oblasti, posvećujući posebnu pažnju sprovođenju i rezultatima reformi.\nAmbasador Fabrici je istakao punu posvećenost Delegacije EU u Srbiji da nastavi tesnu saradnju sa ministarkama Joksimović i Popović i pružanje pomoći sprovođenju ove ključne reformske agende.\n„Svesni smo da nova metodologija dodatno podvlači značaj reformi u oblasti vladavine prava za pristupni proces i spremni smo da nastavimo sa važnim koracima na tom putu. Srbija je pokazala da je solidarno i otporno društvo i zajedno sa EU radimo i radićemo na oporavku od posledica pandemije“, izjavila je ministarka Joksimovic.\n„Na planu automatizacije postupaka, u oblastima za čije je normativno uređenje nadležan resor pravde, ostvareni su jako dobri rezultati koji se direktno reflektuju na sprovođenje revidiranog akcionog plana, a što pozitivno doprinosi jačanju pravne sigurnosti u našoj zemlji.\nMinistarstvo pravde je načinilo dosta koraka u okviru Potpoglavlja pravosuđe, borba protiv korupcije i osnovna prava, a što će svakako doprineti unapređenju rada i efikastnosti pravnog sistema Republike Srbije i upodobiti ga sa standardima EU’, zaključila je ministarka Popović.


Balkanu potrebne mlade snage, spremne za izazove - Vijesti.me\nKONFERENCIJA MLADIH PARLAMENTARACA\nBalkanu potrebne mlade snage, spremne za izazove\nPredstavnici nacionalnih skupština iz 20 država Evropske unije (EU) i Zapadnog Balkana učestvuju na Konferenciji mladih parlamentaraca Edit\n543 pregleda 2 komentar(a)\nDanas u Skupštini (Foto: Igor Šljivančanin)\nMINA News 15. april 2019, 12:39\nEvropi i Balkanu potrebne su mlade, energične i progresivne snage, spremne da odgovore izazovima novog vremena, ocijenjeno je na Konferenciji mladih parlamentaraca, koju organizuju Skupština Crne Gore i Odbor za međunarodne odnose i iseljenike.\nPredstavnici nacionalnih skupština iz 20 država Evropske unije (EU) i Zapadnog Balkana učestvuju na Konferenciji mladih parlamentaraca.\nPredsjednik Odbora za međunarodne odnose i iseljenike, Andrija Nikolić, rekao je da će mladi parlamentarci razgovarati o perspektivama proširenja na Zapadni Balkan nakon izbora za Evropski parlament ove godine, ulozi nacionalnih parlamenata u Berlinskom procesu i obrazovanju kao pokretaču razvoja.\nPrema njegovim riječima, Evropi i Balkanu potrebne su mlade, progresivne snage, spremne da odgovore izazovima novog vremena.\n"Danas smo tu, da vama, kolegama parlamentarcima iz EU, koji kreirate i utičete na politike vaših država, jasno saopštimo da mi, koji živimo u Crnoj Gori i državama Zapadnog Balkana pripadamo Evropi. Naš ideal je budućnost zajedno sa vama u ujedinjenoj EU", rekao je Nikolić.\nOn je pozvao kolege parlamentarce da politika proširenja bude visoko na agendi njihovih nacionalnih parlamenata.\nPredsjednik Skupštine, Ivan Brajović, rekao je da Crna Gora, iako uskoro proslavlja samo 13 godina od obnove nezavisnosti, sa pravom može govoriti o svojoj hiljadugodišnjoj tradiciji.\n"Posebno se ponosimo što smo 2006. godine nezavisnost mirno povratili, uz poštovanje najstrožih kriterijuma. To je samo mali dio našeg doprinosa evropskim civilizacijskim vrijednostima. Ukratko, znamo ko smo, koliko vrijedimo i čemu težimo", naveo je Brajović.\nCrna Gora je, kako je kazao, najagilniji promoter evropskih vrijednosti u regionu i zemlja koja bilježi punu usklađenost sa pozicijama zajedničke vanjske i bezbjednosne politike EU.\n"Mi smo evropska država koja nastoji da bilježi evropske vrijednosti. U svim prilikama potvrđujemo da smo pouzdan i kredibilan partner. Regionalna saradnja i dobrosusjedska politika stubovi su naše vanjske politike", poručio je Brajović.\nOn je najavio da Crnu Goru u narednom periodu očekuje efikasnija primjena zakona, dalje usvajanje pravne tekovine, jačanje vladavine prava i postizanje novih rezultata na polju borbe protiv organizovanog kriminala i korupcije.\n"Čvrsto vjerujemo da je za uspjeh evropskog procesa, pored usvajanja evropskih standarda, od posebnog značaja izgradnja partnerskog odnosa, kako na unutrašnjem planu, tako i sa evropskim institucijama", rekao je Brajović.\nPrema njegovim riječima, namjera je da se formiranjem mreže mladih parlementaraca učini korak ka boljem međusobnom razumijevanju i jačanju povjerenja.\nMinistar vanjskih poslova, Srđan Darmanović, rekao je da je prošli mjesec bio veoma važan kada je perspektiva proširenja EU u pitanju.\n"Usvojena je nova Strategija za proširenje, koja je i navela 2025. godinu i zasnovanost na principu regate za naredni period i svi ti zahtjevi moraju se ispuniti", naveo je Darmanović.\nDarmanović smatra sa bez tijesne regionalne saradnje nema napretka.\n"Uvjereni smo da je budućnost Zapadnog Balkana u EU. Nema alternative evropskom procesu i to je jedini put koji garantuje mir i stabilnost na Balkanu", poručio je Darmanović.\nPredstavnica Ministarstva za Evropu i vanjske poslove, Artemis Dralo je rekla je da se EU suočava sa velikim izazovima, "ali države zapadnog Balkana nemaju alternativu".


London: Deluje li vakcina na južnoafrički soj?\nTanjug 4. januara 2021. 11:07\nLONDON – Naučnici u Velikoj Britaniji nisu u potpunosti uvereni da će vakcine protiv COVID-19 biti efikasne na novoj mutaciji koronavirusa pronađenoj u Južnoj Africi, rekao je danas politički urednik ITV-a, pozivajući se na neimenovanog naučnog savetnika britanske vlade .\n„Prema jednom vladinom naučnom savetniku, razlog za brigu ministra Meta Henkoka je južnoafrička mutacija virusa i to što nisu baš uvereni da će vakcine biti efikasne protiv nje, kao što je to slučaj sa britanskom varijantom“, rekao je politički urednik ITV Robert Peston, prenosi Rojters.\nBritanski ministar zdravstva Met Henkok rekao je ranije danas da je neverovatno zabrinut zbog novog soja Covid 19.\nVladina agencija za javno zdravlje nije odgovarala na pozive agencija u vezi komentara u vezi ove izjave.\nDžon Bel, profesor medicine sa Univerziteta u Okfordu,član vladine radne grupe za vakcine, rekao je u nedelju da misli da će vakcine delovati na britanski soj , ali i da postoji „veliki znak pitanja“ da li će one biti delotvrne na južnoafričku varijantu virusa.\nOn je za „Times Radio“ izjavio da ako vakcina ne bude delovala na južnoafrički soj , ona može biti prilagođena i taj proces neće trajati godinu dana.\nU Albaniji i dalje raste broj obolelih – 786 novoobolelih\nU svetu korona virusom zaraženo više od 99 miliona ljudi\n„Možda će trebati mesec ili šest nedelja da se dobije nova vakcina“, potvrdio je Bel.\nI Britanija i Južna Afrika su poslednjih meseci otkrile nove varijante koronavirusa koje su izazvale nagli porast broja slučajeva zaražavanja,a južnoafrički soj potvrđen je na dva mesta u Velikoj Britaniji i čini se da virus ima značajne promene u strukturi proteina što znači da vakcina ne bi mogla da bude delotvorna, navodi agencija.\nU Albaniji i dalje raste broj obolelih – 786…\nU Rakovici građane na imunizaciju vozio i predsednik opštine\nFrancuska: Preloženo produženje roka između dve vakcinacije


Godišnjica smrti: Viktor Igo – veliki pisac realizma i prijatelj Srbije… – Televizija srpske dijaspore\nFrancuski pisac, Viktor Igo, najveći pjesnik Francuske 19. vijeka, rodonačelnik francuskog realizma, jedan od klasika svjetske književnosti i prijatelj Srba, umro je 22. maja 1802. godine.\nBio je veoma angažovan u političkom životu, prvo kao monarhista, a potom kao republikanac.\nPod Lujem Filipom je postao akademik, a 1848. godine poslanik u Ustavotvornoj skupštini.\nPoslije državnog udara Napoleona Trećeg, 1851. godine je protjeran i nakon toga je živio u izgnanstvu u Belgiji i Engleskoj, ali kad je 1870. godine palo Drugo carstvo, trijumfalno je dočekan u Parizu, gdje je do smrti /1885. godine/ neumorno stvarao.\nIgo je bio veliki prijatelj Srba i podržavao je njihovu borbu za oslobođenje od Turaka. Napisao je vatreni članak – “Za Srbiju”.\n“…Tu, sasvim blizu nas, pred našim očima, ubijaju, pale, pljačkaju, istrebljuju ljude… kolju očeve i majke, prodaju djevojčice i dječake, djecu koja su još suviše mala, da bi bila prodata, sijeku sabljom na dvoje;\nZajedno sa kućama spaljuju porodice; broj stanovnika u nekoj varoši, za nekoliko časova smanji se od 9.000 na 1.300… Kada će se završiti mučeništvo tog herojskog malog naroda?”, opisivao je Igo, 29. avgusta 1876. godine, stradanje Srba pod turskom okupacijom.\nMeđu Igoovim djelima su romani: “Jadnici”, “Bogorodičina crkva u Parizu”, “Rabotnici na moru”, drame: “Ernani”, “Lukrecija Bordžija”, “Rij Blaz”, te političko-satirična zbirka pjesama protiv Napoleona Trećeg – “Kazne”, kao i pamflet “Napoleon Mali”.\ngodisnjica smrtipisacprijateljrealizmaSrbijevelikiViktor Igo\nItalijanske plaže se otvaraju naredne sedmice\nGodišnjica smrti: Pablo Eskobar – najbogatiji kriminalac…\nKvalifikacije za EP u košarci: Švajcarci su prvi rival Srbije\nGodišnjica smrti: Đura Jakšić – pisac, slikar, romantičar…\nGodišnjica smrti: Milan Kujundžić Aberdar – jedan od prvih srpskih…\nLŠ: Ubedljivi Juve, Barsa, Čelsi, PSŽ tukao Junajted na Trafordu…\nVladan Božić\t 02.12.2020\nIgra mačke i miša u grupi G! Barselona protutnjala Budimpeštom, Juve prati u stopu, odluka o lideru pada na Kamp…\nLE: Sa kakvim timom Hofenhajm stiže u Beograd?\nSrbija: Film “Dara iz Jasenovca” je u trci, ne samo za…\nLŠ: Ludnica od meča u Istanbulu i pobeda Lajpciga!\nDiana Budisavljević: Na spomen-ploči u Insbruku pisaće –…\nEvropski parlament – Lajčak: Evropska perspektiva Balkana je najvažnija\nSpecijalni predstavnik EU za dijalog Beograda i Prištine, Miroslav Lajčak, rekao je danas, da je evropska…\nPred meč sa Hofenhajmom u LE: Zvezdin usud i veliki kvalitet…\nEU i BiH: Sprovesti reforme za napredak ”od Dejtona ka…\nHag: Dvoje povrijeđenih u napadu nožem!\nNišta od Australijan opena u januaru!\nAustrija – Kurc o epidemiji: Ublažavanje mjera od sljedeće sedmice\nRadnje i osnovne škole u Austriji će ponovo biti otvorene od ponedjeljka, 7. decembra, kada se ublažavaju mjere,…\nSAD – Turska: Spor Pompea i Čavušolua na sastanku NATO-a\nKandidati za UEFA tim godine su…\nCrna Gora – Krivokapić u Skupštini: Fokus na razvoju ekonomije\nPosljedice pandemije: “Ekson mobil” otpušta veliki broj…


Sada imate priliku da o njoj saznate sve što ste želeli - postavite joj pitanja u komentarima, a ona će na najzanimljivija odgovoriti!\nProšle nedelje u anketi za najlepšu naslednicu poznatih dama pobedila je glumica Tamara Aleksić, ćerka naše voditeljke Tanje Peternek. Kako se ona snašla sa vašim škakljivim pitanjima pogledajte OVDE.\nVeljko Ražnatović stavio je tačku na vezu sa Ksenijom Bujišić pre samo nedelju dana, a već je uplovio u novu romansu.\nNakon što se našla na meti kritika zbog toga što se na društvenim mrežama hvalila novim skupocenim automobilom, koji joj je navodno kupio otac Milo Đurašković, Anika Đurašković oglasila se na svom nalogu na Fejsbuku.\nSećate li se legendarne scene kad je Dikaprio pričao srpski?\nLeonardo Dikaprio je u filmu "Plaža" iz 2000. na srpskom izgovorio rečenicu "Sutra ću da putujem mnogo milja biciklom".\nLindzi, prošlo je vreme kada si ti mogla da pokazuješ grudi!\nGlumica će morati da shvati da je njeno "seksi" vreme prošlo i da će ubuduće morati da nosi brushalter


Referentna stopa ostaje nepromenjena na 1% | Kamatica\nPočetna > vest > Referentna stopa ostaje nepromenjena na 1%\nTekst objavljen: 14.01.2021 13:10\nIzvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 1,0 odsto\nDonoseći takvu odluku, Izvršni odbor je pre svega imao u vidu ostvarene efekte prethodnih snažnih mera monetarne i fiskalne politike, kao i očekivana makroekonomska kretanja za naredni period, odnosno da će pravovremeno preduzete ekonomske mere nastaviti povoljno da deluju na uslove finansiranja privrede i građana i rast njihovog raspoloživog dohotka.\nAdekvatna podrška Narodne banke Srbije i Vlade privredi Srbije u velikoj meri je doprinela povoljnijem rezultatu ekonomske aktivnosti u prethodnoj godini nego što se to očekivalo na početku pandemije, uz stopu realnog rasta bruto domaćeg proizvoda koja je, prema oceni Republičkog zavoda za statistiku, iznosila –1,1%. Izvršni odbor očekuje da će zadržane povoljne srednjoročne perspektive naše zemlje i mere Vlade i Narodne banke Srbije doprineti daljem oporavku domaće tražnje. To će, uz normalizaciju eksterne tražnje, uticati na više nego potpun oporavak naše privrede u ovoj godini i njen dalji snažan rast u narednom periodu. Osnovu za optimizam predstavljaju očuvani proizvodni kapaciteti i zaposlenost u uslovima pandemije, ubrzanje realizacije infrastrukturnih projekata, priliv stranih direktnih investicija koji je ostao relativno visok i projektno rasprostranjen, obezbeđeni povoljni uslovi finansiranja, kao i očekivano poboljšanje epidemiološke situacije zahvaljujući započetoj vakcinaciji. Podaci sa tržišta rada o rastu stope zaposlenosti i zadržanoj jednocifrenoj stopi nezaposlenosti potvrđuju značaj paketa ekonomskih mera, zahvaljujući kojem su nastavljena povoljna kretanja, uprkos izazovima pandemije, navodi se u saopštenju NBS.\nIzvršni odbor ističe da je započeta osma godina kako je inflacija u Srbiji čvrsto pod kontrolom, na niskom i stabilnom nivou. Inflacija se tokom 2020. kretala u skladu s projekcijama Narodne banke Srbije i u proseku je iznosila 1,6%, dok je u decembru iznosila 1,3% međugodišnje. Važan faktor niske i stabilne inflacije bila je i ostala obezbeđena relativna stabilnost deviznog kursa, kao i usidrenost inflacionih očekivanja finansijskog sektora i privrede, koja potvrđuje kredibilitet monetarne politike. Pritisci na strani tražnje su i dalje relativno niski, i pored nastavka rasta zarada i zaposlenosti u većini delatnosti, o čemu svedoči i kretanje bazne inflacije. Prema projekciji Narodne banke Srbije, inflacija će se i u narednom periodu kretati u donjoj polovini ciljanog raspona, a sa očekivanim daljim oporavkom tražnje, tokom 2022. godine počeće postepeno da se približava centralnoj vrednosti cilja od 3%.\nIako je ubrzano širenje virusa od oktobra prošle godine, pre svega u Evropi, pretilo da uspori započeti ekonomski oporavak, do sada raspoloživi podaci za četvrto tromesečje ukazuju na zadovoljavajuću otpornost ekonomske aktivnosti na globalnom nivou, uključujući i zonu evra, koja je naš najvažniji trgovinski i finansijski partner. U narednom periodu očekuje se postepeno smirivanje pandemije zahvaljujući započetoj vakcinaciji stanovništva, što će uz donete stimulativne mere Evropske centralne banke, kao i fiskalne podsticaje velikog broja zemalja doprineti oporavku zone evra, a time i naše eksterne tražnje. Oprezno vođenje monetarne politike nalažu i dalje prisutna neizvesnost na međunarodnom finansijskom tržištu, kao i kretanja na međunarodnom robnom tržištu, prvenstveno tržištu nafte čija je cena u porastu usled pojačanih očekivanja da je svetska privreda na putanji postepenog oporavka. Ipak, Izvršni odbor ističe otpornost naše ekonomije na šokove iz međunarodnog okruženja, kao rezultat odgovornog vođenja ekonomske politike u prethodnim godinama i adekvatnog odgovora na aktuelnu globalnu krizu.\nIzvršni odbor je konstatovao da će i u narednom periodu, a posebno tokom ove zime, biti prisutni izazovi u pogledu toka pandemije i uticaja na globalna i domaća ekonomska kretanja. Zbog toga će u fokusu nosilaca ekonomske politike biti obezbeđenje podrške daljem oporavku naše privrede, očuvanje proizvodnih kapaciteta, zaposlenosti i dalji rast izvoznog sektora, kao i podsticanje domaćih investicija i priliva stranih direktnih investicija. Narodna banka Srbije će nastaviti da pažljivo prati kretanja i uticaj ključnih faktora iz domaćeg i međunarodnog okruženja na inflaciju, finansijsku stabilnost i brzinu ekonomskog oporavka. Kontinuirano ćemo procenjivati sve do sada donete mere kako bi se pružila podrška daljem oporavku ekonomske aktivnosti, bez ugrožavanja cenovne i finansijske stabilnosti.\nNaredna sednica Izvršnog odbora na kojoj će biti doneta odluka o referentnoj kamatnoj stopi održaće se 11. februara 2021.\nNarodna banka Srbije referenta kamatna stopa ekonomija pandemija ekonomska kriza


Novi Sad, - Retail Serbia\nPijace u Novom Sadu:\nPrve slike projekta Novi Sad Shopping Mall prikazane u medijima\nNovi tržni centar, Novi Sad Shopping Mall, trebao bi se prostirati na 115 hiljada kvadratnih metara i gradiće ga kompanija Nepi.\nTržni centar i Lidl u Novom Sadu kod GSP-a na Futoškom putu\nSkupština grada Novog Sada je usvojila urbanistički plan kojim se predviđa izgradnja tržnog centra na Futoškom putu kod Rasadnika.\nU Novom Sadu otvorena prva Soko Štark najslađa radnja\n31. aprila u Novom Sadu kompanija Soko Štark je otvorila svoju prvu specijalizovanu prodavnicu najukusnijih slatkih i slanih proizvoda.\nUniverexport je u Novom Sadu svečano otvorio novi logističko - distributivni centar i obeležio 27. godina postojanja.\nKompanija Univerexport nastavlja širenje maloprodajne mreže u Vojvodini i Beogradu sa sedam novih supermarketa.\nNovosadski lanac prodavnica, Woby Haus, nastavlja širenje maloprodajne mreže otvaranjem prvog objekta u Vršcu.


Vlada Federacije ograničila rast cijena šiša\nPandemija u našoj zemlji je praćena ekonomskom krizom, zbog čega dolazi do sve češćeg donošenja odredbi o ograničenju rasta cijena. Posebno u sferi konzumiranja šiša, čije su cijene počele naglo da rastu od početka pandemije.\n“Na današnjoj sjednici Vlade smo donijeli nekoliko hitnih mjera, a najbitnija je bila upravo ova oko ograničenja rasta cijena šiša. Svjedoci ste u kojim količinama se konzumiraju nargile u našoj zemlji, i da je to jedna od vodećih grana ugostiteljstva. Doduše sada ugostiteljski objekti ne rade, ali građani masovno kupuju čajeve i arome za kućnu upotrebu”, kaže premijer Vlade Federacije Fadil Novalić.\nDa nisu spriječili ovim potezom rast cijena šiša, Novalić pretpostavlja da je moglo doći do velikih državnih nemira, za šta sada nemamo snage ni sredstava da se borimo.\n“Vidite u kakvom jadu o situacije trenutno živimo, posljednje što nam treba su ulični nemiri i nasilje. Nemamo jednostavno mogućnosti da se i protiv toga borimo, jadni ne znamo odakle da naručimo vakcine, a ne da sad smirujemo proteste po ulicama. Mladost je bila ogorčena, na ivici su ludila i mi ih apsolutno razumijemo. Ovim potezom ćemo, ako ništa, omogućiti im konzumaciju šiša po normalnim cijenama”, dodao je Novalić.\nPored šiša, Vlada Federacije razmatra i ograničenje cijena rasta proizvoda poput rizli, duhana, energetskih pića i dvolitri, s obzirom na to da se ovi artikli najviše trenutno prodaju na tržištu.


03.02.2021 u 10:19\nDemokratska stranka obeležava godišnjicu osnivanja i obnove\nDemokratska stranka (DS) saopštila je danas, povodom obeležavanja godišnjica osnivanja, 1919. i obnove rada 3. februara 1990. da je „stranka sa najdužom tradicijom u političkom životu Srbije”. „Na današnji dan, pre 31 godinu, zbog potrebe građana za modernizacijom i demokratizacijom Srbije, za slobodom, jednakošću i solidarnošću, Demokratska stranka obnovila je svoje delovanje. Osnivačka skupština stranke održana je 3. februara 1990. godine. Za prvog predsednika izabran je Dragoljub Mićunović, a na Skupštini DS održanoj 5. januara 1994. godine za predsednika stranke izabran je Zoran Đinđić”, saopšteno je iz DS, prenosi Beta. Demokratska stranka navodi da je „ponudila građanima viziju bolje, uspešnije, moderne, evropske Srbije izborom Zorana Đinđića za prvog demokratskog predsednika\nDemokratska stranka se nalazi pred novom deobom, tačnije usitnjavanjem koje može da dovede do minorizacije ili čak gašenja partije. Za sledeću subotu, 26. septembar, jedna struja DS-a koju predvodi Vida Ognjenović zakazala je izbornu skupštinu, koju druga strana koju predstavlja predsednik partije Zoran Lutovac ne priznaje. Ukoliko se u narednih nekoliko dana ne postigne dogovor, novi unutarpartijski sukob može da rezultira time da konačnu odluku o tome ko je prava, a ko lažna DS donose resorno ministarstvo na čijem čelu je danas socijalista. Potpredsednica DS-a Dragana Rakić kaže da je deo ubedljive većine među članovima i legalnog i legitimnog stranačkog rukovodstva i da nisu nikakva „struja”. Za „Politiku” kaže da je reč o ozbiljnim i odgovornim ljudima, lojalnim svojoj stranci,


Radmanović: Pokušaj rušenja ustavnog poretka BiH i Republike Srpske – mojKontakt portal – Radio Televizija Kontakt\nRadmanović: Pokušaj rušenja ustavnog poretka BiH i Republike Srpske\n“Naravno, nije cilj onih koji su osmislili nerede da se to završi u Federaciji. Sva dešavanja usmjerena su i na Republiku Srpsku. Jednostavno, želi se promijeniti Dejtonski mirovni sporazum. Hoće da ukinu određene policijske agencije. S druge strane, dolazi pritisak za veću centralizaciju sudova u BiH i onda je slika u potpunosti jasna”, naglasio je Radmanović.\nPosljednji nemiri u FBiH, kaže on, potvrda su da Republika Srpska treba da vrati nadležnosti iz obavještajno-bezbjednosnih poslova, jer su obavještajne službe zakazale.\n“Nikome nije poznato ko sve upravlja trenutnom situacijom. Poznato je da skoro svi političari u BiH i Sarajevu žele da promijene pojedine dijelove Ustava BiH. Vidi se ko želi centralizaciju i protesti su razumljivi, ali razaranja nisu. Oni koji su ovo učinili, biće kažnjeni”, ističe Radmanović za sutrašnje izdanje banjalučkog lista “Novi pečat”.\nOn je naglasio da ni Predsjedništvo BiH, koje treba da bude informisano o takvim stvarima, ni Savjet ministara BiH, niti bilo ko od onih koji dobijaju platu za to, nisu imali nikakve naznake nemira.\n“Jednostavno, Republika Srpska mora ponovo da traži ovlaštenja koja je nekad imala, a koja joj pripadaju po Dejtonu. To su nadležnosti iz oblasti obavještajne djelatnosti”, istakao je Radmanović.\nČudno je, kaže on, da obavještajne službe BiH imaju oko hiljadu zaposlenih ljudi, a da nisu ništa uradili.\n“Zbog toga sam sasvim blago rekao, od šest ljudi koji su trebali da dobiju informaciju, sigurno pet ih nije imalo. Po ponašanju policije vidjelo se da ni oni nemaju informaciju. Ali to su neke druge stvari u BiH, koje ne funkcionišu”, rekao je Radmanović.\nKomentarišući poziv članova Predsjedništva BiH Bakira Izetbegovića i Željka Komšića upućen visokom predstavniku da nameće nove zakone, Radmanović je rekao da cijeli sarajevski politički krug, od rata pa na ovamo krije svoju nesposobnost sa visokim predstavnikom ili nekim drugim iz međunarodne zajednice.\n“Kad god ne znaju šta da rade, kad god nešto ne mogu da provedu, u demokratskoj raspravi i proceduri, onda pozivaju visokog predstavnika. Jasno je iz nekoliko stvari koje su se dešavale u posljednje vrijeme i koje su prethodile svemu ovome, pa i ovog što je u toku, te pozivanja da visoki predstavnik interveniše, da je upletena međunarodna zajednica”, rekao je Radmanović.\nOn je istakao da postoje oni kojima smeta slabljenje uticaja međunarodne zajednice, kao i pozivi iz Republike Srpske da ode OHR, jer bi se bolje razvijali bez uticaja visokih moćnika.\nIvanić: Vlast u Srpskoj se treba povući


Javni čas u Zvorniku povodom zajedničkog praznika Srpske i Srbije - Glas Zvornika\nJavni čas u Zvorniku povodom zajedničkog praznika Srpske i Srbije\nPovodom zajedničkog praznika Republike Srpske i Srbije – Dana srpskog jedinstva, slobode i nacionalne zastave u Zvorniku je održan Javni čas na platou ispred Osnovne muzičke škole „Vojin Komadina“.\nVlada Republike Srpske i Vlada Republike Srbije odlučile su da zajednički praznuju 15. septembar, dan kada je u Prvom svjetskom ratu probijen Solunski front kao Dan srpskog jedinstva, slobode i nacionalne zastave.\nDragana Milošević, Šefica kabineta gradonačelnika Zvornika istakla je da grad Zvornik na dostojanstven način danas obilježava Dan srpskog jedinstva, slobode i nacionalne zastave prigodnim programom koji su organizovali Osnovna muzička škola „Vojin Komdina“ i Stanislav Tomić, profesor u Srednjoškloskom centru „Petar Kočić“.\n-Grad Zvornik je istakao nacionalnu zastavu Republike Srpske na svim javnim ustanovama i institucijama u gradu i na taj način je ispoštovan protokol koji je naložen svim lokalnim samoupravama na području Republike Srpske. Obilježavajući ovako značajan datum mi se podsjećamo naših slavnih predaka, naročito ako se ima u vidu da je u tom periodu srpski narod sa lijeve obale Drine živio u drugoj državi i da je, i pored toga što je morao, silom odveden, da u učestvuje na strani Austrougarske, odlučio da pređe rijeku Drinu i da se bori sa svojim narodom i bude na strani pobjednica – istakla je Milošević.


Slika: Solarimo from Pixabay\nMinistarstvo rudarstva i energetike započelo je projekat „Dalji razvoj kapaciteta za energetsko planiranje“ u okviru kojeg će biti izrađen Nacrt integrisanog nacionalnog plana za energetiku i klimu za period 2021–2030. godine, sa vizijom do 2050. godine\nSrbija je poslednja članica Energetske zajednice koja je započela pisanje integrisanog nacionalnog plana za energetiku i klimu (NEKP – eng. integrated national energy and climate plan – NECP). Početak pripreme NEKP-a dolazi posle usvajanja tri energetska zakona koja bi trebalo da započnu energetsku tranziciju u Srbiji, i koji takođe stvaraju pravni osnova za njegovu izradu.\nPlan Ministarstva je da Vlada Srbije usvoji NEKP do kraja novembra\nKako je saopštilo Ministarstvo, ovim planom će se definisati ciljevi za povećanje energetske efikasnosti i udela obnovljivih izvora energije u potrošnji energije, kao i za smanjenje emisija gasova sa efektom staklene bašte, i to do 2030. godine, a takođe i politike i mere za njihovo ispunjavanje. U Ministarstvu su za Balkan Green Energy News rekli da će insistirati da do kraja novembra NEKP bude spreman da ga usvoji Vlada Srbije.\nČlanice EU su imale obavezu da pripreme NEKP-ove, dok članice Energetske zajednice to nemaju, ali ih ipak pripremaju\nNacionalne energetske i klimatske planove je kao obavezu za svoje članice uvela Evropska unija u okviru paketa Čista energija za sve Evropljane, koji je usvojen kako bi pomogao EU da postigne svoje energetske i klimatske ciljeve za 2030 – smanjenje emisija od najmanje 40%, povećanje udela obnovljive energije na 32% i poboljšanje energetske efikasnosti 32,5%. Članice Energetske zajednice (EnZ) nemaju obavezu da ih usvoje, već samo preporuku, ali sve ih pripremaju, dok su ih članice EU nedavno usvojile.\nIzrada NEKP-a u Srbiji je deo projekta koji će koštati 900.000 evra i finansira ga EU\nPosle predsedavanja prvim sastankom Upravnog odbora projekta “Dalji razvoj kapaciteta za energetsko planiranje”, Zorana Mihajlović, ministarka rudarstva i energetike, zamolila je članove radne grupe za pripremu NEKP-a i konsultanta da nacrt dokumenta završe mnogo pre decembra.\nMarko Jovanović, pomoćnik ministra finansija u Sektoru za ugovaranje i finansiranje programa iz sredstava EU, istakao je da je projekat vredan 900.000 evra i finansira ga EU kroz program IPA 2017. Ugovor sa izvođačem iz Grčke potpisan je u februaru 2021, dodao je on.\nProjektom su, između ostalog, predviđeni sprovođenje javnih konsultacija i konsultacija sa EnZ, izrada i usvajanje Izveštaja o strateškoj proceni uticaja na životnu sredinu i usvajanje NEKP-a od strane Vlade Srbije.\nSvi u regionu su bolji od Srbije\nPočetak izrade NEKP-a, zasad, neće mnogo popraviti poziciju Srbije kada je reč o pripremi ovog dokumenta među članicama EnZ. Od sedam parametara ili koraka na putu usvajanja NEKP-a, koje prati Sekretarijat Energetske zajednice u okviru izveštaja Praćenje energetske tranzicije (Energy Transition Tracker), kao i na svom sajtu, Srbija nije završila nijedan (tabela iznad).\nPreostalih pet članica iz regiona – Albanija, BiH, Crna Gora, Kosovo* i Severna Makedonija završile su po nekoliko koraka, a Severna Makedonija je prva koja je Sekretarijatu predala nacrt NEKP-a u oktobru 2020. Članice imaju obavezu da Sekretarijatu predaju nacrt i finalni NEKP na koji Sekretarijat daje preporuke.\nEnergetska zajednica bi ove godine trebalo da odredi klimatsko-energetske ciljeve do 2030.\nEnZ je 2018. usvojila preporuku za pripremu NEKP-ova, koja nije pravno obavezujuća, a onda je zajedno sa Evropskom komisijom pripremila i smernice za njihov razvoj. U njima se navodi da bi planovi trebalo da obuhvate period od 2021. do 2030. i da sadrže aktivnosti za postizanje ciljeva za obnovljivu energiju, energetsku efikasnost i emisije do 2030.\nKao i u slučaju članica EU koje u svojim NEKP-ovima definišu svoje ciljeve u skladu sa ciljevima na nivou EU, tako bi i EnZ trebalo da odredi ciljeve na nivou EnZ i to voe godine.\nSve zemlje regiona osim Srbije pripremaju svoje NEKP-ove u saradnji sa GIZ-om.\nTagovi: Ministarstvo rudarstva i energetike, NEKP\nPočetna » Klimatske promene » Srbija počela pripremu nacionalnog energetskog i klimatskog plana


Zvezda na korak od 8. titule\nHokejaši Crvene zvezde su na korak od 8. titule prvaka Srbije,a treće uzastopno.\nVečeras je u Novom Sadu odigran prvi finalni duel za prvaka države između Crvene zvezde i Vojvodine. Nažalost, situacija sa korona virusom učinila je svoje, pa je meč odigran bez prisustva publike, gotovo sigurno je da će i drugi susret, onaj u Beogradu, biti pred praznim tribinama.\nIpak, to nije omelo Zvezdine hokejaše da večeras savladaju Vojvodinu i tako zabeleže i petu pobedu nad ovim rivalom u ovoj sezoni (4 u IHL-u i 1 u prvenstvu Srbije). Iako je Vojvodina prošli susret, u okviru IHL-a, izgubila u Beogradu tek u produžetku, ovaj put nisu mogli da odole našim oklopnicima koji su pokazali ko je gazda u Srbiji.\nCrvena zvezda je večeras slavila sa 3:0 (1:0, 1:0, 1:0), a strelci su bili Anić (asistencija Anđelković), Novaković (asistencija Brkušanin) i Mlađenović (asistencija Daniel).\nJoš uvek se ne zna, a najviše zbog prekida plej ofa IHL-a, kada će druga utakmica Zvezde i Vojvodine biti odigrana, ali u svakom slučaju beogradski crveno-beli su na korak od 8. titule prvaka države i sumnjamo da će naši oklopnici prokockati tu priliku.\nTagovidržavno prvenstvo hokej na ledu Crvena zvezda\nCvik: Bitno je da smo pobedili\nPrekida se plej of IHL-a


Aleksandra i Filip Živojinović: Lekarski savet promenio planove oko porođaja - Hello! magazin\n– Aleksandra i Filip su prvobitno imali ideju da se pevačica porodi u Americi, gde Brena ima kuću, kako bi dete po rođenju dobilo strano državljanstvo. Sve je bilo spremno da odmah nakon brojnih nastupa spakuju kofere i otputuju. Lekari na ovom dalekom kontinentu nastavili bi da vode njenu trudnoću i spremili bi je za porođaj. Sve je bilo isplanirano do najsitnijih detalja, a veliku podršku bi tamo pevačica imala od kume Jelisavete Teodosić, koja takođe u Los Anđelesu održava svoju trudnoću. Međutim, na poslednjoj kontroli lekarski konzilijum je dao predlog da je najbolje da ostane u Srbiji – objašnjava izvor blizak popularnom paru, i ističe da Aleksandra u prvom momentu nije bila oduševljena zbog ove odluke:\n– Ginekolog je smatrao da zbog trudnoće koju vodi od početka u Srbiji treba da promeni odluku i da nastavi sve preglede i porođaj u Beogradu. Kroz razgovor sa Filipom shvatili su da je tako najbolje, a kada Živojinović zbog poslovnih obaveza bude imao slobodnog vremena, gledaće da otputuju na neku od destinacija po Evropi. Ubrzo je shvatila da ova odluka ima svoje dobre strane, to jest da će moći da bude sa roditeljima i članovima porodice sve vreme. Oni će uvek moći da joj priskoče u pomoć kada joj bilo šta zatreba i da brinu o njoj. Ona ne želi mnogo da priča o trudnoći za medije i to je njen stav otpočetka jer smatra da nije jedina trudnica na svetu i da time ne treba da se nameće – dodaje naš izvor.


Otvoren treći Samit energetike 2022. u Trebinju – The PRESTIGE\nOtvoren treći Samit energetike 2022. u Trebinju\nBUSINESS KLUB 16.03.2022.\nSamit energetike Trebinje, mjesto okupljanja najistaknutijih imena iz oblasti energetske struke, svečano je otvoren danas u Trebinju.\nRepublika Srpska je energetski nezavisna zahvaljujući sopstvenim kapacitetima, a podizanje stepena energetskog suvereniteta jedan je od ključnih ciljeva i izazova ove i budućih vlada u Srpskoj – izjavio je danas premijer Radovan Višković, koji je svečano otvorio Samit energetike „Set 2022“ u Trebinju.\n– Imaćemo priliku da međusobno komuniciramo, razmjenjujemo iskustva, kreiramo zajedničke planove, projekte i vizije energetskog sektora na našim prostorima. Posebna mi je čast da su među nama prijatelji iz zemalja okruženja, jer zajedno možemo biti stabilniji, profitabilniji, organizovaniji i nadasve prijatelji. Elektroprivreda RS, zajedno sa gradom Trebinjem i kompanijom SET, potvrđuje opravdanost organizovanja jednog ovakvog stručnog, naučnog a sve više poslovnog regionalnog samita energetike. I želimo zbližiti rad svih zaposlenih u energetskom sektoru regiona – poručio je direktor EPRS Luka Petrović.\nOve godine na Samitu će se govoriti o dekarbonizaciji energetskog sektora država Zapadnog Balkana, ulozi Elektroprirvreda u tranziciji ovog sektora, razvoju gasovodne mreže radi sigurnog snabdijevanja, stanju i kapacitetu na tržištu električne energije u regionu, kao i balansiranju energije iz OIE u BiH i regionu.\n– SET Samit energetike Trebinje je veoma važan događaj, koji okuplja cijeli region i predstavlja dobru priliku i mjesto za razmjenu znanja, iskustava i prakse, kao i promociju i afirmaciju energetskih politika Republike Srpske, BiH i regiona. Uvjeren sam da će i ovogodišnji Samit dati odgovore na mnogobrojna pitanja i nedoumice kako dalje postupati, kako se suočiti sa brojnim izazovima koje nam nameću evropske politike, kao i kvalitetne zaključke koji će nam biti putokaz ka ostvarenju zacrtanih ciljeva i održive energetske budućnosti – rekao je Petar Đokić, ministar energetike i rudarstva RS.\nOrganizatori Samita energetike Trebinje 2022 su Elektroprivreda RS, Grad Trebinje i firma SET, pod pokroviteljstvom Ministarstva spoljne trgovine BiH i Vlade RS. Samit će trajati do petka, 18. marta, a na skupu će u deset odvojenih panela učestvovati oko 70 vodećih stručnjaka iz zemlje i regiona, ali i Poljske, Češke, NJemačke, Kine, Sjeverne Makedonije.\nTelemach BH izgubio spor protiv Telekoma Srbija\nDigitalizacija i modernizacija u Elektro - Bijeljina\nTelekom Srbija planira rekordne prihode veće od milijardu eura\nSuperheroji - najuspješniji na dodjeli nagrada the!Awards


Zabrinutost pisaca zbog stalnog nadzora i ugrožene slobode govora » Sinhro.rs\nVećina pisaca iz čak pedeset zemalja sveta, obuhvaćenih istraživanjem Američkog PEN centra, izjavila je da je duboko zabrinuta zbog stalnog nadzora i kontrole vlada njihovih zemalja, a mnogi su čak istakli da su izbegli, ili da će izbeći, kontroverzne ili subverzivne teme u svom stvaralaštvu, ili privatnoj komunikaciji, kako piše „Njujork tajms”. Ovo istraživanje sprovedeno je anonimno i elektronski, s jeseni prošle godine, kada su dobijena 772 odgovora od autora, kao i prevodilaca i urednika.\nRezultati istraživanja pokazuju da ljudi od pera misle da je sloboda govora pod velikom pretnjom širom sveta, podjednako u demokratskim i u nedemokratskim zemljama. Blizu 75 procenata ispitanika u zemljama koje se smatraju slobodnima, 84 procenta u delimično slobodnim državama, i 80 odsto pisaca zemalja koje nisu slobodne, rekli su da su vrlo ili delimično zabrinuti u vezi sa nadzorom koji nad autorima sprovode vlade njihovih zemalja.\nManji broj pisaca kazao je da izbegava ili da bi izbegao da govori na određene teme: njih 34 odsto iz demokratskih, takozvanih slobodnih država, 44 odsto stvaralaca iz delimično slobodnih zemalja, a 61 odsto pisaca iz nedemokratskih zemalja podržalo je autocenzuru.\nU sličnim procentima, ispitanici u ovom istraživanju rekli su da ograničavaju svoje učešće na društvenim mrežama, takođe, zbog nadziranja.\nSuzan Nosel, izvršna direktorka Američkog PEN-a, rekla je da ovi rezultati, uz one koji su dobijeni putem istraživanja iz 2013. godine o mišljenju samo američkih autora, pokazuju da masovni nadzor ugrožava slobodu govora i protok informacija širom sveta.\n– Pisci su ti u čiju se slobodu izražavanja zadire na najgori način, a najviše uznemiruje činjenica da uočavamo isti obrazac kontrole u demokratskim, kao i u onim nedemokratskim, koje tradicionalno povezujemo sa neslobodom govora. Sam podatak da je tako veliki broj pisaca duboko zabrinut, do te mere da menja svoje postupanje, nešto je što ne bismo smeli da zanemarimo – objasnila je Suzan Nosel.\nPored toga, sajber napad na kompaniju „Soni”, opšta ugroženost privatnosti, kao i stalne debate o špijunskim programima američke Nacionalne agencije za bezbednost, koja nadzire podatke kompjutera širom sveta, doprinose konstantnom utisku kontrole.\nBritanski pisac Hari Kunzru, član Engleskog PEN centra, koji trenutno živi u Njujorku, rekao je da zabrinjava i sam podatak da zvaničnici vlada sakupljaju podatke o ljudima, čak iako ih i ne zloupotrebljavaju.\n– Stvaramo sistem koji će moći da koriste tiranske vlade budućnosti – dodao je Kunzru.\nMasovno nadziranje tema je i popularnih romana, u žanru antiutopija. Tipičan primer je roman američkog pisca Dejva Egersa „Krug”, koji govori o ne tako dalekoj budućnosti, gde svet kontroliše ogromna korporacija, nalik na „Gugl”. Ova korporacija „guta” privatnost ljudi, koji na sve svesno pristaju, stvarajući svoje onlajn identitete.\nPomenuto istraživanje o kom piše „Njujork tajms” pokazalo je da je masovna kontrola, koju sprovodi američka vlada, ugrozila njen renome zaštitnika slobode govora u svetu. To pokazuje i 36 procenata ispitanika u demokratskim, i 32 odsto u manje slobodnim zemljama, koji su izjavili je da je sloboda izražavanja više ugrožena u Sjedinjenim Američkim Državama nego u njihovim otadžbinama.\nInače, poznato je da je najviše pisaca i novinara u zatvorima Turske i Kine, a pored ostalog, autori u okviru Međunarodnog PEN-a, stalno šalju saopštenja u kojima se zahteva njihovo oslobađanje.\nSrpski PEN konstantno podržava sve apele posvećene slobodi govora, što je činio i tokom svoje duge istorije. Osnovan u februaru 1926. godine, sa idejom suprotstavljanja pisaca ratu, stavom o dostojanstvu pisane reči i odbrani ljudskih i građanskih prava. Kako je pisao akademik Predrag Palavestra, Srpski PEN prolazio je kroz različite odnose sa državom, od podrške u prvoj deceniji, kada je održan i kongres međunarodnog PEN-a u Dubrovniku 1933. godine, i kada je osuđeno nacističko spaljivanje knjiga, do prestanka rada tokom Drugog svetskog rata. Rad Srpskog PEN-a obnovljen je 1962. godine, aktivnošću Ive Andrića i Aleksandra Vuča, uz podršku predratnih članova. Godine 1994. Srpski PEN se finansijski odvojio od države, suprotstavljajući se na taj način politici Slobodana Miloševića.\nPrevious Article Tri romana u najužem izboru za NIN-ovu nagradu\nNext Article “Ispod crte” S. Tešina na makedonskom


Brake: Belgija će nastaviti da bude saveznik Crne Gore na putu ka NATO i EU | EUME\nNaslovnica Info Press info Brake: Belgija će nastaviti da bude saveznik Crne Gore na putu ka...\nBrake: Belgija će nastaviti da bude saveznik Crne Gore na putu ka NATO i EU\nAmbasador Radulović je istakao važnost dobre saradnje između dvije zemlje, iskazavši izuzetnu zahvalnost što Belgija, kao osnivač EU, ima poseban senzibilitet za evrotlanske aspiracije Crne Gore. On je naglasio da Crna Gora sa punom posvećenošću radi na izgradnji društva zasnovanog na vladavini prava i jakim institucijama i istakao da posebno cijenimo partnerski odnos i razumijevanje koje u tom procesu imamo od Belgije.\nPredsjednik donjeg Doma parlamenta Belgije Brake odao je priznanje našoj državi za dosadašnja dostignuća u procesu evroatlanskih integracija i potvrdio da će Brisel, koji je i prijestonica Evropske unije, nastaviti da bude saveznik naše države na njenom putu ka članstvu u NATO i EU. On je naglasio da će se i lično zauzeti da nastavak procesa pridruženja Crne Gore NATO-u, uključujući i ratifikacione procedure, bude brz i uspješan kao i sve do sada.\nSagovornici su se saglasili da države ZB treba posebno da baštine kulturu dobrosusjedskih odnosa, koji su posebno značajni za postkonfliktna društva, ali i za zajedničku integraciju u Evropsku uniju.\nTokom susreta apostrofiran je značaj jačanja saradnje između crnogorskog i belgijskog parlamenta, koja se zasniva ne samo na čestim susretima lidera ovih institucija, već i na saradnji koju su ostvarile parlamentarne grupe prijateljstva. Takođe, bilo je riječi i o pripremama za organizaciju uzvratne posjete crnogorskih parlamentara Belgiji, tokom ove godine.\nTokom razgovora razmijenjena su mišljenja i o drugim važnim međunarodnim temama, s posebnim akcentom na uzroke i posledice aktuelne migracione krize.


TRI OSOBE PREMINULE U KC NIŠ: Još dve trudnice pozitivne na koronavirus | Direkt.rs\nPočetna COVID-19 TRI OSOBE PREMINULE U KC NIŠ: Još dve trudnice pozitivne na koronavirus\nTRI OSOBE PREMINULE U KC NIŠ: Još dve trudnice pozitivne na koronavirus\nJoš troje ljudi je preminulo u niškom Kliničkom centru na klinikama namenjenim takozvanim kovid-pacijentima, saopštila je ova ustanova, koja, osim srednje teških i teških slučajeva iz Niša, zbrinjava najozbiljnije obolele sa čitavog juga, istoka i iz centralne Srbije. Dve trudnice, pozitivne na koronavirus, nalaze se u Klinickom centru i njihovo stanje nadležni opisuju kao stabilno.\nU Leskovcu i Vranju, prema današnjem saopštenju, nema preminulih u kovid bolnicama. U Leskovcu je, kao i u Nišu, bilo vise otpuštenih pacijenata u odnosu na nove hospitalizacije u poslednja 24 sata.\n– Prijema je bilo deset, a 17 otpusta, saopštio je direktor Opšte bolnice u ovom gradu Nebojša Dimitrijević.\nUkupno je 135 hospitalizovanih u Leskovcu, u kovid bolnici, a čak 65 ljudi diše uz kiseoničku potporu.\nI u Nišu je veliki broj pacijenata na kiseoniku – čak 191, dok se na veštačkoj ventilaciji pluća, uz pomoć respiratora, nalazi sedmoro najtežih pacijenata u Klinickom centru u Nišu.\nDve trudnice pozitivne na koronavirus, nalaze se u Kliničkom centru u Nišu i njihovo stanje nadležni opisuju kao stabilno.\n– Nisu na kiseoniku, jedna je u osmom, a druga u devetom mesecu trudnoće, rekli su niški lekari.\nU ovom gradu su, u takozvanom drugom „piku“ epidemije, preminule dve trudnice na respiratorima. Beba prve trudnice (27) iz okoline Niša, porođene carskim rezom, podsetimo, nije preživela. Druga trudnica je preminula preksinoć, ubrzo po porođaju carskim rezom.\nNa taj korak lekari su se odlučili jer je zdravlje 34-godišnje žene iz Vranja, koja je, kao i prva trudnica, bila negativna na kovid-19, postajalo sve kritičnije.\nDečak, težak 900 grama na rođenju, u stabilnom je stanju, „ali predstoje meseci borbe“, ocenio je dr Radmilo Janković, zamenik direktora Kliničkog centra u Nisu.\nBeba je negativna na koronavirus.


Upis - Sve o načinima plačanja, pohađanja nastave i kriterijumima za upis.\nU skladu sa potrebama i trendovima industrije, naš pristup edukaciji se zasniva na principima kontinuiranog učenja i razvoja na poslu. Zbog toga smo osmislili veliki broj kurseva koji su pogodni za polaznike najrazličitijih nivoa, od početnih kurseva za juniore do specijalizacija za seniore.\nModularna struktura naših kurseva sprečava polaznike da naprave početničke greške, izgube vreme u učenju alata koji im kasnije u radu neće biti korisni ili steknu polovično znanje. Naši polaznici stiču potpuni uvid u mogućnosti koje pruža kreativna industrija i dobru osnovu za dalji razvoj njihove umetničke karijere.\nUpis u Crater Training Centru otvoren je tokom cele godine, a datum kursa se usklađuje sa brojem zainteresovanih polaznika, te vam preporučujemo da zapratite naš kalendar kurseva.\nSvi kursevi iz naše ponude su dostupni na srpskom i engleskom jeziku, i namenjeni su polaznicima iz Srbije i inostranstva.\nNačini pohađanja nastave\nKako bismo olakšali pristup edukaciji što većem broju polaznika, kursevi iz ponude Crater Training Centra se mogu pratiti uživo u učionici ili online, a u posebnim slučajevima se mogu i kombinovati ove dve metode\nKursevi se održavaju u grupama od 5 do 12 polaznika, na nedeljnom nivou, prema dogovorenom rasporedu trajanja i učestalosti. U nastavku su opisane specifikacije nastave.\nPOHAĐANJE KURSA U UČIONICI\nKursevi se održavaju uživo u učionicama naše škole u Beogradu\nSvu opremu za rad i programe obezbeđuje Crater Training Center. Polaznici koriste opremu tokom predavanja, a takođe im je oprema dostupna za vežbanje radnim danima od 10h do 17h.\nPOHAĐANJE KURSA ONLINE\nPolaznici iz svih krajeva Srbije i Balkana uspešno pohađaju naše kurseve učenjem na daljinu! Nastava je u potpunosti interaktivna i za naše online polaznike koji časove slušaju istovremeno sa polaznicima u učionici. Kurs može da sluša do 5 online polaznika po grupi.\nNapomena: Ukoliko ne možete da ispunite tehničke zahteve za instalaciju softvera na svom računaru, nastavu možete slušati tako što ćete se preko aplikacije povezati sa računarom u našoj učionici.\nUkoliko se koristi lični računar\n• Računar koji poseduje minimalnu specifikaciju za rad u softveru koji je predmet kursa (naći na sajtu softvera)\n• Instalirani softver za rad\n• Preporučeno dva ekrana – jedan koji se koristi za rad u softveru, a drugi koji se koristi za praćenje predavanja. Može da se koriste dva monitora, lap top/tablet i kompjuter ili da se poveže računar sa TV ekranom koji bi služio kao drugi monitor.\n• Stabilna internet konekcija sa minimalnom brzinom 10/3 mb/s\n• Mikrofon i slušalice\n• Tastatura i miš (i grafička tabla u zavisnosti od kursa)\nUkoliko se pristupa školskom računaru na daljinu\nPročitajte kako izgleda online nastava u Crateru.\nCene naših kurseva su podeljene u dve kategorije:\nKategorija 1 – za polaznike iz Srbija, Hrvatske, Bosne i Hercegovine, Crne Gore, Severne Makedonije.\nKategorija 2 – za polaznike iz ostalih zemalja sveta na engleskom jeziku.\nPlaćanje se vrši u srpskim dinarima (RSD) prema kursu dinara/evra Narodne Banke Srbije na dan izdavanja uplatnice. Za uplate iz inostranstva izdaje se račun u EUR ili USD.\nPlaćanje kurseva u celosti:\nUkoliko kurs uplatite unapred u celosti, ostvarujete 5% popusta.\nPrva rata se uplaćuje pri popunjavanju upisnog lista po dobijenim instrukcijama. Ostale rate se uplaćuju mesečno tokom trajanja kursa.\nPolaznici koji žele da pohađaju više kurseva ostvaruju dodatne popuste i to:\n5% na drugi kurs (odnosno 10% za plaćanje u celosti)\n10% na treći i svaki sledeći (odnosno 15% za plaćanje u celosti)\nPreduslovi za upis naših kurseva su:\nradno znanje softvera Adobe Photoshop što ćete dokazati tako što ćete nam pri upisu priložiti prethodne radove ili sertifikat (ukoliko ne vladate ovim softverom, možete ga naučiti kod nas na kursu Photoshop)\nda biste pohađali bilo koji od specijalizovanih VFX i Game Art kurseva iz naše ponude preporučljivo je da prethodno završite kurs 3D Essentials u našem centru; ukoliko smatrate da ste već dovoljno vešti u 3D modelovanju, molili bismo vas da nam pri upisu priložite portfolio sa prethodnim radovima kako bi predavači procenili da li posedujete dovoljno visok nivo predznanja za pohađanje specijalizovanih kurseva.\nZa određene kurseve je neophodno napredno znanje i vladanje određenim softverima, što je naznačeno u meniju sa desne strane na stranici kursa.\nZa određene kurseve je neophodno napredno znanje i upotreba određenih softvera, što je naznačeno u meniju sa desne strane na stranici kursa.\nPrijava za kurs i procedura upisa\nUkoliko želite da se prijavite za kurs, neophodno je da popunite Prijavu interesovanja.\nNakon što popunite prijavu, primićete email u kojem ćemo vam pojasniti proceduru upisa i obavestiti vas o datumima početka kursa za narednu grupu. Ukoliko imate bilo kakvih nedomumica, u svakom momentu pre samog upisa možete zakazati konsultaciju sa našim koordinatorima.\nUpis u Crater Training Centru otvoren je tokom cele godine, a datum kursa se usklađuje sa brojem zainteresovanih polaznika i školskim kalendarom.\nPraksa i umrežavanje nakon kursa\nNaša škola ne staje sa radom čak ni tokom leta! Pauzu od kurseva koristimo za organizaciju programa praksi koje se realizuju uz mentorsku podršku partnerskih studija iz VFX i gejming industrije.\nLetnja praksa u Crater Training Centru\nSvakog leta organizujemo praksu za naše polaznike koja predstavlja simulaciju rada u studiju na jednom projektu. Ovde ćete dobiti priliku da uz mentorsku podršku kolega iz Crater studija dodatno ispečete zanat i upoznate se sa procesima i dinamikom rada u profesionalnom okruženju u industriji vizuelnih efekata.\nNakon uspešno završene prakse u Crateru, najbolji praktikanti često dobiju i prvu ponudu za posao u domaćim studijima za post-produkciju, video igre i dizajn, ali i raznim kreatvnim i advertajzing agencijama. Neretko se dešava da naši bivši polaznici i uspešni praktikanti ostanu da rade u Crater studiju. Pročitajte kako ovo iskustvo izgleda iz prve ruke!\nPosebni programi i inicijative u saradnji sa partnerskim kompanijama\nTrudimo se da svake godine realizujemo barem jednu edukativnu inicijativu i time podržimo novu generaciju digitalnih artista koji će kroz praktičan rad na jednom multidisciplinarnom projektu uspeti da obogate svoj projekat.\nDo sada smo ostvarili uspešne saradnje sa Erasmus+ programom, kao i koledžom Escape Studios iz Londona 2019.godine kada smo ugostili nekolicinu studenata iz Britanije na višemesečnoj praksi. Njihove izjave o ovom iskustvu pogledajte na Craterovom YouTube kanalu.\nU saradnji sa kompanijom Nordeus, 2021. godine organizovali smo GameDev Summership koji je iznedrio dve originalne mini igre, kasnije izložene u Muzeju nauke i tehnike u Beogradu.\nU junu 2022. pokrenuli smo Virtual Environments Lab, edukativni program kreiran u cilju da mladim artistima približi tehnike virtuelne produkcije i dizajna okruženja za potrebe filma, igara i televizije. Okruženja sa Lab-a koristiće se u produkciji šestog izdanja konferencije CGA Belgrade.\nUčešće na CGA konferenciji\nJedni smo od organizatora CGA Belgrade, prve međunarodne konferencije kompjuterske grafike u regionu koja okuplja ključne igrače u industriji vizuelnih efekata, video igara, VR/AR i digitalnih umetnosti. Pred toga što nudi sjajne edukacije, konferencija je odlično mesto da ostvarite kontakt sa profesionalcima iz industrije, a naši polaznici prvi dobijaju poziv za volontiranje na lokaciji.\nNaši kursevi za vizuelne efekte na filmu, video dizajn i gejm art odgovaraju na zahteve tržišta rada i pripremaju polaznike za atraktivne pozicije u sferi digitalnih umetnosti.\nKurseve možeš upisati samostalno ili u okviru pažljivo osmišljenih obrazovnih programa koji odgovaraju na specifičnosti karijerne role za koju želiš da se specijalizuješ. Naša nastava se obavlja u vodećim softverima u industriji.\nPrograme letnje praksu\nKLIKNI ZA KALENDAR KURSEVA


"Beogradski čitač" u Ulici otvorenog srca\nNaslovna » Izlasci » Nova godina 2015 » „Beogradski čitač“ u Ulici otvorenog srca\nBeogradski ÄitaÄ u Ulici otvorenog srca\n„Beogradski čitač“ u Ulici otvorenog srca\nInicijativa i projekat za podizanje spomenika „Beogradski čitač“ biće nastavljena i tokom tradicionalne manifestacije Ulica otvorenog srca, 1. januara u Beogradu.\nSvi koji tog dana budu posetili Ulicu otvorenog srca mogu da saznaju više i pruže podršku ovom projektu u Svetogorskoj 18.\nPo ceni koju sami odrede posetioci će moći da kupe knjigu izdavačke kuće „Arte“, ali i mnoge druge, koje su kao prilog darivali brojni književnici i izdavači.\nSav prihod od prodatih knjiga biće uplaćen na namenski račun Udruženja književnika Srbije, otvoren za prikupljanje sredstava za realizaciju projekta „Beogradski čitač“.\n„Beogradski čitač“ dobio je podršku iz Kabineta gradonačelnika Beograda i svih resornih gradskih struktura, a potom i javnosti i najuglednijih domaćih medija. Začetnice ideje su spisateljice Gordana Pešaković i Gordana Vlajić i novinarka RTS-a Tanja Šikić, a ovaj multidisciplinarni i kulturološki projekat ima za cilj da neprestano prenosi poruku o važnosti čitanja. (Beoinfo)\nTagovibeogradski čitač dub izlasci nova godina nova godina 2015 ulica otvorenog srca vesti\nPrethodni Ulica otvorenog srca i u Požeškoj\nSledeći Trg otvorenog srca: U svetu postoji jedno carstvo


Junker: Konferencija u Ženevi poslednja šansa za ujedinjenje Kipra - Blic\nJunker: Konferencija u Ženevi poslednja šansa za ujedinjenje Kipra\nPregovori o ponovnom ujedinjenju Kipra koji se održavaju u Ženevi "poslednja su šansa" da se okončaju četiri decenije podela te ostrvske države, ocenio je danas predsednik Evropske komisije Žan-Klod Junker.\nBlic četvrtak, 12. januar 2017. | Beta\n- Zaista mislim bez namere da suviše dramatizujem to što se dešava u Ženevi, da je ovo poslednja šansa da se ponovo ujedini ostrvo - rekao je Junker na konferenciji za štampu u La Valeti, gde se nalazi povodom obeležavanja početka malteškog šestomesečnog predsedavanja Evropskom unijom.\nJunker sutra putuje u Ženevu na konferenciju o Kipru kojoj će se pridružiti i predstavnici sadašnjih država garantora bezbednosti na Kipru - Grčka, Turska i Velika Britanija, kao i generalni sekretar UN Antonio Gutereš.\n- Zadatak je predsednika Evropske komisije da bude prisutan i da pokuša da približi stavove dve uključene strane. Ne bi bio zadovoljan svojim ponašanjem ako bih ćutao - rekao je Junker.\nUN: Kiparski Grci i Turci nastavili mirovne pregovore, mnoga pitanja rešena\nNastavljeni pregovori o ponovnom ujedinjenju Kipra\nSASTANAK TURAKA I GRKA Teško do sporazuma za Kipar, ali ne i nemoguće\nLideri kiparskih Grka i Turaka počeli su u ponedeljak u Ženevi novu rundu pregovora o ponovnom ujedinjenju zemlje, a glavne teme su podela vlasti, veze sa EU i ekonomska pitanja. Predsednik Kipra Nikos Anastasijades i lider kiparskih Turaka Mustafa Akindži sastali su se u sedištu UN u Ženevi, a u četvrtak bi trebalo da im se priključe predstavnici zemalja koje garantuju očuvanje mira na ostrvu, Velike Britanije, Grčke i Turske.\nMirovni pregovori o ujedinjenju Kipra su ponovo pokrenuti uz posredovanje UN u maju 2015. godine, a posle neuspeha rundi održanih u novembru 2016. godine u Švajcarskoj činilo se da su dospeli u ćorsokak.\nTurska je 1974. godine okupirala sever Kipra gde živi turska manjina, da bi je zaštitila od državnog udara koji su izvele grčke snage pokušavši da Kipar ujedinjene s Grčkom.\nVlada Republike Kipar, koja je članica EU od 2004. godine, kontroliše dve trećine ostrva, dok samoproklamovanu "Tursku Republiku Severni Kipar" priznaje samo Ankara, koja na ostrvu drži 40.000 vojnika.\nJunker: Ženeva poslednja šansa za ujedinjenje Kipra\nEvropska komisija Turska Grčka Kipar\n"Vesti" u Švajcarskoj: Srbi odbijaju uštedu?!\nSedam putnika povređeno u prevrtanju autobusa\nSporazum s Rusijom o uranijumu pod lupom Kongresa SAD


Poslovni plan pruža ključne smernice za ostvarivanje poslovnog uspeha. Priprema se najčešće za razdoblje od 3-5 godina i opisuje mere pomoću kojih kompanija namerava povećati prihode i profit s ciljem ostvarivanja što većeg povraćaja na ulaganja investitora. Plan treba biti dovoljno fleksibilan kako bi omogućio pravovremena i česta ažuriranja pretpostavki.\nKompanije često koriste poslovne planove u svrhu pružanja potpore u donošenju odluka, ali i kako bi pružile bankama i investitorima dovoljno kvalitetne informacije neophodne za odobravanje finansiranja kompanije.\nPoslovni plan treba biti sveobuhvatan i sadržati sledeće sekcije:\n• opis poslovnog modela odnosno prilike za ulaganje,\n• komparativna analiza najvažnijih pokazatelja i pregled konkurencije,\n• plan prodaje,\n• plan kapitalnih ulaganja,\n• analiza ostvarenih rezultata u prethodnim razdobljima,\n• finansijske projekcije, s naglaskom na novčane tokove,\n• strategija izlaska za investitore / otplatni plan kredita od finansijskih institucija.


Građani i privrednici BBI banci povjerili milijarde KM depozita - Furaj.ba | S nama u avanturu\nGrađani i privrednici BBI banci povjerili milijarde KM depozita\n„Samo u posljednja četiri mjeseca depoziti fizičkih i pravnih lica u BBI banci porasli su za 100 miliona KM. Ovo je znak ogromnog povjerenja koje su građani i privrednici iz cijele Bosne i Hercegovine ukazali BBI banci.”, kazao je Nedžad Gušić, član Uprave Bosna Bank International d.d. Sarajevo za korporativno bankarstvo i investicije, istakavši kako je na bh. tržištu prepoznata istinska orijentisanost Banke razvoju domaće privrede i ekonomije.\nStabilni i jaki dioničari, odgovorno i transparentno poslovanje uz kontinuitet aktivnosti na jačanju bh. privrede i privlačenju investicija u našu državu, rezultirali su izvrsnim poslovnim rezultatima Bosna Bank International d.d. Sarajevo, koja danas ima 1,2 milijarde KM depozita.\nBBI banku su kao stabilnu i pouzdanu finansijsku instituciju prepoznale mnoge domaće i međunarodne kompanije i privredni subjekti, građani iz svih dijelova Bosne i Hercegovine, kao i javni sektor, državne kompanije i mnoge jedinice lokalne samouprave.\nOsnivači i dioničari Bosna Bank International d.d. Sarajevo su neke od svjetski najmoćnijih finansijskih institucija – Islamska razvojna banka (IsDB), koja već skoro dvije decenije dobija AAA ocjene za finansijsku stabilnost, Dubai Islamic Bank (DIB) – najveća banka na svijetu koja posluje u skladu sa islamskim principima poslovanja i Abu Dhabi Islamic Bank (ADIB) sa sjedištem u Ujedinjenim Arapskim Emiratima.


Priština objavila “non-pejper” koji su pripremile Nemačka i Francuska?! Nemački ambasador: LAŽ! – Naši u svetu\nObjavljeno 27/04/21 u 10:00\nPrištinska Koha je, pod oznakom ekskluzivno, objavila da je dobila takozvani “non-pejper” koji su navodno pripremile Nemačka i Francuska, kao zajedničku inicijativu za nastavak dijaloga Beograda i Prištine i njegovo zaključivanje konačnim sporazumom.\nNemački ambasador:Postojanje non-pejpera je lažna vest\nMSP Slovenije: “Fantomski non-pejper” ne postoji\nMinistar spoljnih poslova Slovenije Anže Logar izjavio je danas da ne postoji “fantomski non-pejper” na Zapadnom Balkanu koji pojedini mediji pripisuju Sloveniji, i da su rasprave o tome naštetile Sloveniji, kao i Bosni i Hercegovini.\nNjegova izjava je usledila na zajedničkoj sednici koju je opozicija zatražila nakon medijskih izveštaja da je premijer Janez Janša pustio u javnost “non-pejper” koji govori o prekrajanju granica po etničkim linijama na Balkanu.\nPoslanici su želeli da se Janša, koji je demantovao da ima bilo kakve veze sa objavljenim “non-pejperom”, pojavi uživo, ali on nije prisustvovao sednici, navodeći kao razlog druge obaveze.\nSavetnica predsednika je ponovila Pahorovu izjavu da predsednik nije bio obavešten o bilo kakvom “non-pejperu” o zapadnom Balkanu koji je bio predmet medijskih izveštaja.\nZvaničnici EU generalno su rekli da ne znaju za takav “non-pejper”, dok je visoki predstavnik EU za spoljnu politiku i bezbednost Žozep Borelj, koji je juče rekao da nije dobio takav dokument, ali da je čuo za njega, naveo da je to “nepostojeće pitanje”.\nIstu poruku poslao je i Janez Stušek, direktor slovenacke obaveštajne agencije SOVA, koji je rekao da ta agencija nije imala informacije o postojanju navodnog “non-pejpera”.\nPrema Stušekovim rečima, agencija ne raspolože informacijama koje ukazuju na to da objavljivanje dokumenta predstavlja pretnju nacionalnoj bezbednosti Slovenije, ali je ocenio da bi, ukoliko se navodni “non-pejper” i dalje povezuje sa Slovenijom, to moglo ugroziti njenu bezbednost, ekonomske i političke interese u regionu.\nČitava priča je pokrenuta 12. aprila kada je jedan bosanski portal objavio članak u kojem se navodi da postoji “non-pejper” koji se pripisuje Sloveniji.\nKosovo i MetohijaNon-pejperPriština\nIlegalnim migrantima šalje “prave signale”, austrijski ministar u poseti Zapadnom Balkanu